
IVZORUL BINELUI 


PREFAŢĂ 


Izvorul binelui este o lucrare desăvârşită ce adună 
în ea chintesența tuturor învățăturilor transmise de 
Maestrul Peter Deunov pe parcursul întregii sale vieți. 
Este o lucrare în care Maestrul exprimă direct cu 
sinceritatea caracteristică, esența vieţii şi a evoluţiei 
spirituale, găsind cuvintele potrivite ce ne conduc către 
simplitatea mistică, ce se rezumă la două elemente 
principale: suferința şi iubirea, de aici începând marea 
călătorie spre legătura cu Dumnezeu. 


Când eşti singur, părăsit de toți, trebuie să ştii că 
Unicul este alături de tine. Dumnezeu îţi va spune: „Nu 


te nelinişti, nu eşti singur. Sunt cu tine”. 
In viziunea sa, suferința „inteligentă” are drept scop 


evoluția spirituală, trecerea noastră la un nivel superior, 
căci prin suferință ne putem desăvârşi spiritual. Numai 
evoluând, prin acceptare şi înțelegere, putem depăşi 
suferința... 


Toate suferinţele, toate ororile vieţii există ca să 


putem trăi marea iubire divină şi să ştim că marea 
providență ne poate elibera de aceste suferințe şi 


necazuri. Asta vom înţelege într-o zi. 
Ca instrumente, ne îndrumă să folosim rugăciunea, 


contemplarea şi reflecția, considerând că principalul 


element ce ne dă forță este însăşi credința noastră în 
divinitate, credința noastră în Dumnezeu. 
Forţa omului constă în credinţa lui în ordinea divină 


în exterior. Dumnezeu se îndepărtează de noi ca să nu 
ne deranjeze, dar în interior pătrunde în noi ca să ne 


încurajeze. 
Maestrul se apropie de paradigma: suntem copiii 


Domnului şi suntem creaţi după chipul şi asemănarea 
Sa, exprimând faptul că: „Fiecare suflet este o formă 
specifică prin care se manifestă conştiinţa divină, 
arătând că Dumnezeu se poate oglindi în fiecare dintre 
noi, dacă avem răbdarea să găsim liniştea necesară 
pentru a-l simți prezența. 


Trebuie să fim calmi ca suprafaţa apei pe care nimic 
n-o tulbură, pentru ca Dumnezeu să se poată reflecta în 
noi. Dacă se proiectează asupra noastră, vom evolua. 


Dacă nu, vom rămâne aşa cum suntem. 
Specific abordării sale spirituale, suferința nu este 


văzută ca o pedeapsă, ci mai degrabă ca o lecţie, pe care 
trebuie să ne-o însuşim, s-o acceptăm. 

Suferinta nu este o pedeapsă, ea ne este dată ca o 
lecţie de învăţat. Dacă sunteţi supuşi unei încercări, nu 
fiți tulburaţi în ea se ascunde un anumit bine care se 
manifestă la sfârşit, dună ce aţi rezistat. Nu fortati 


lucrurile. Să ştiţi că binele la care năzuiesc inimile şi 
discernământul vostru va veni curând. 


Suferințele nu durează mult. Mânia lui Dumnezeu 
durează doar o clipa, dar mila Lui, o eternitate. 

Lucrarea este o sursă de inspiraţie pentru cel care 
năzuieşte la linişte şi detaşare, la obținerea stării de bine 
şi de autodesăvârşire. Mesajele Maestrului sunt directe 
şi simplificate la maximum, această abordare dând o 
valoare şi mai mare lucrării, ce poate avea rolul unui 
îndrumar. 


Omul trebuie să reflecteze îndelung la lucrurile 
frumoase, trebuie să aibă gânduri frumoase, sentimente 
frumoase şi acţiuni ca să poată elabora ce are valoare în 
caracterul lui Trebuie să vă _ filtrati gândurile, 
sentimentele şi acţiunile. 

Când se găseşte în condiţii limitative, omul iese 
astfel ca să se deplaseze mai sus, spre Dumnezeu. leşiţi 
putin astăzi, puţin mâine, până când intraţi într-o viată 
superioară celei de acum. Cel care se gândeşte la îngeri 
se află în lumea lor. Când vă gândiţi la Dumnezeu, vă 


aflaţi în lumea divină. Trăiţi în lumea la care vă gândiţi. 
Un exemplu des întâlnit astăzi ne ilustrează 


credințele şi valorile false, bazate pe poziţiile sociale, 
titluri sau bogăţia materială. În final, toate reprezintă 
deşertăciune, acolo unde plecăm nu luăm nimic cu noi, 
însă clipele de bucurie, fericirea, împlinirea, pacea 
interioară şi credința nestrămutată sunt valori care ne 
aparțin de drept. 

Exemplul ilustrat de Maestru este pe cât de simplu, 
pe atât de elocvent în ceea ce priveşte fragilitatea 
valorilor noastre raportate doar la poziția socială, la 
funcțiile şi onorurile ce ne definesc în fața celorlalți: 


Un general a fost condamnat, privat de drepturi şi 
aruncat în închisoare A fost eliberă după zece ani. 
Atunci a zis-, „Am înţeles viaţa. Am înţeles că gradul de 
general şi tot restul sunt doar lucruri inutile şi 
neserioase”. Când fiinţa omenească are eşecuri repetate 
se _cuminţeşte, devine mai prudentă, mai raţională. 


Dobândeşte experienţă. 
De asemenea, Maestrul expune cu tact şi blândeţe 


ideea că suntem ceea ce gândim. Dacă ne afundăm în 
gânduri negre, în temeri, frici, ură, resentimente, cu 
siguranță vibrația va scădea şi vom chema asupra 
noastră toate acele situaţii ce sunt compatibile cu 


această vibraţie joasă. Dacă, în schimb, vom năzui 
pacea, vom aduce gânduri de bucurie, de împlinire, de 
mulțumire, atragem asupra noastră şi lucrurile şi 
experiențele pozitive. 

Ideea creează forma [...] O lege spune: când omul îşi 
îndreaptă conştiinţa spre realitate, ea trăieşte veşnic în 
el. În timp ce, dacă îşi îndreaptă conştiinţa spre umbre. 
trăieşte în umbre. |...] Legea este următoarea: dacă vă 
gândiţi la un om de bine, lumina vă va apărea în intelect 
şi căldura, în inimă. Dacă vă gândiţi la o fiinţă obscură, 
intelectul vi se va înnegura şi inima vi se va răci. 

Deşi în lucrarea sa de referință Ghid spiritual al 
sănătăţii (2018) regăsim o abordare largă pe tema cauzei 
bolilor şi a legăturii dintre boală şi subconştient, dintre 
boală şi acţiunile noastre, în lucrarea de față Maestrul 
ne readuce în atenție cauzele bolilor şi legăturile 
spirituale sau implicarea subconştientului nostru în 
activarea sau agravarea unei afecțiuni. Pe cât de simplu, 
pe atât de elocvent. Astfel, regăsim expusă pe scurt o 
reamintire a acestor cauzalități. 


Cauzele multor boli se ascund în subconștient. Ele 
sunt resturi ale trecutului ne care trebuie să le depăşiţi, 
...] Există boli cauzate de lipsa iubirii, altele, de 
ienorantă, de nerespectarea regulilor elementare de 
igienă. Unele sunt provocate de faptul că persoanei nu-i 
place adevărul, că slujeste minciuna. Altele sunt 
rezultatul diferitelor griji. |...] În general, bolile apar când 


vibraţiile organismului scad. 
Dacă până acum a fost abordată suferința, apoi 


iubirea şi credința, este momentul să urmeze şi Calea, 
ce trebuie să facem, cum putem să ne unim cu 
divinitatea, cum putem să cerem ajutorul divinității şi, 
bineînțeles, pentru a obţine acest lucru, paşii ne sunt 


îndreptaţi către rugăciune, către legătura profundă cu 
Dumnezeu. 


Prin rugăciune, omul intră în legătură cu Dumnezeu 
şi cu fiinţele avansate. [|...] Este de ajuns să rostiţi un 
verset din Evanghelie însufleţiți de dorinţa de a-l înţelege 
pentru ca Hristos să vă ajute. El va aduce lumină în 
mentalul vostru şi vă va rezolva problemele. [...| Dacă 
unii oameni cred că se pot lipsi de rugăciune, de 
contemplare şi de reflecţie, se înşală amarnic. 

Când atitudinea ta faţă de Dumnezeu este corectă, 
toate persoanele se comportă bine cu tine. Dacă iubeşti 
oamenii, aceasta înseamnă că ai primit iubirea divină 


corect, în plenitudinea ei. 
Spre finalul lucrării avem de-a face cu un întreg 


elogiu îndreptat către iubire ca mod de a trai, ca mod de 
a evolua spiritual, de fapt, precum şi ca abordare a vieții 
noastre şi a celor întâlniți pe parcursul acesteia. Ea 
reprezintă, în sine, liantul principal, cel care uneşte 
toate valorile umane esenţiale, tot şi toate. 


Există în lume ceva mai mare decât cunoaşterea. 
Este iubirea. |...| A iubi înseamnă a fi în armonie cu 


lumea divină a iubirii, cu lumea iubirii îngerilor şi cu 
lumea omenească a iubirii, adică cu toate fiinţele 
binelui. 

Acolo unde e iubire, totul se poate realiza. Acolo 
unde nu e iubire, totul se distruge. |...] Omul trebuie să 


trăiască în iubire aşa cum trăieşte în lumină şi în aer. 
Sunt sigur că după parcurgerea acestei lucrări de o 


profunzime desăvârşită, ce relevă principalele 
ingrediente ale apropierii noastre de divinitate, de 
entitățile benefice de lumină, de îngeri, de Creatorul 
nostru, Bunul Dumnezeu, atât cititorul familiarizat cu 
opera Maestrului Deunov, cât şi cei ce intră pentru 
prima oară în contact cu învățăturile sale vor avea şansa 


să descopere una dintre cele mai importante căi de 
evoluție spirituală predată vreodată într-o şcoală de 
spiritualitate europeană. Să nu uităm că învăţăturile 
Maestrului Deunov l-au format şi l-au călăuzit pe 
discipolul său, bine cunoscutul Maestru Omraam 
Mikhaël Aïvanhov. De asemenea, ar trebui să ţinem 
seama de actualitatea şi acuratețea de necontestat a 
observaţiilor sale privind evoluţia societăţii de astăzi, 
aflată în plină criză şi marcată de suferințe şi conflicte 
sociale, dar şi de analizele şi remediile înfăţişate de 
Maestrul Deunov în timpul prelegerilor sale, încă de la 
începutul secolului trecut. 


Astăzi ţările europene se găsesc într-o fază de 
distrugere. Nu _ aplică învăţătura lui Hristos, ci 
învăţătura trecutului îndepărtat. Războiul este o 
supravieţuire a celor mai vechi credinţe. Cultura 
străveche se manifestă sub forme noi. [...] Evenimentele 
de acum sunt ca furtuna, vor trece. Tot ce se produce în 
prezent este spre bine. 

Karma popoarelor europene a ajuns deja la 
maturitate şi îi provoacă suferinţe întregi omenirii. 

Suferințele sunt semn că oamenii trebuie să-şi 
schimbe felul de a trăi şi să accepte învăţătura divină. 
...] Vin timpuri pline de durere, pentru că oamenii n-au 
acceptat în mod liber să îndeplinească Voința Divină. 
Această epocă a şi sosit. Tulburări şi mai mari - 
exterioare şi interioare - se vor produce pentru ca 
oamenii să se trezească şi să îndeplinească voia divină, 
care este slujirea lui Dumnezeu. Toate acestea vor veni, 
vor fi impuse omenirii. 

Cultura actuală dispare. Vine deja o nouă cultură şi 
ea va fi aplicată treptat în viată. 

Ideea mea esenţială este următoarea: iubirea este 


soluţia problemei sociale. 


În speranţa că v-am captat atenţia cu aceste câteva 
pasaje extrase din lucrarea Maestrului Peter Deunov, vă 
invit să descoperiți mai departe, singuri, întreaga valoare 
a acestei lucrări de excepție. 

Izvorul binelui - o carte pe care o recomand tuturor 
acelora ce au curajul să înțeleagă că Iubirea şi Credinţa 
reprezintă principalele trepte ale evoluției noastre, aici, 
în efemera noastră şedere, în aceste vremuri, pe acest 
Pământ, împărtăşesc întru totul părerea Maestrului 
Deunov referitoare la suferință, nu consider suferința 
drept o pedeapsă, nici o plată sau un sacrificiu care vine 
în urma unui bun obţinut sau unei realizări. Ea 
reprezintă mai degrabă o lecţie şi putem scăpa de 
suferință învățându-ne lecţia şi evoluând către o etapă 
superioară. Fiecare dintre noi venim aici cu o anumită 
misiune şi, pe parcursul existenței noastre, avem de 
învățat, de şlefuit... 


Ca piatra să fie netedă, trebuie prelucrată, şlefuită. 
[...] După fiecare încercare, ființa omenească dobândeşte 


ceva bun. 

Citiţi-o şi după ce ați parcurs-o lăsaţi să treacă o 
vreme, preţ de o săptămână, o lună... două... apoi 
recitiți-o, căutați să priviți dincolo de cuvintele scrise, 
lăsaţi-vă deschişi să primiți mesajul Maestrului Deunov. 
Va merita! 

Pace, Lumină şi lubire! 
Teodor Vasile 


IZVORUL BINELUI 


Într-o zi de la sfârşitul anului 1944, un bărbat a 
sosit la lIzgrev (Şcoala Iniţiatică Izgrev („Răsărit de 
soare”), înființată de Peter Deunov (n.tr.).). Venise în fugă 
şi gâfâia. Era grăbit. 

- Spuneți-i maestrului că vreau să-i vorbesc! 

Acest om ezitase întreaga viaţă între Şcoala Divină şi 
lume. Acum alesese. 

Discipolii l-au anunţat pe maestru: 

- Un om vrea să-ţi vorbească. 

Maestrul a păstrat îndelung tăcerea, apoi a zis 
încetişor: 

- Spuneţi-i că s-a terminat deja concertul. 

Şi a repetat încet: 


- Concertul s-a terminat deja. 
* 


* k 


În dialogurile adunate sub titlul Izvorul binelui, 
maestrul aruncă o ultimă privire spre drumul parcurs, 
realizează o sinteză, face o nouă evaluare, aduce 
lămuriri despre tot ce spusese, se opreşte la esență şi le 
dă discipolilor ultimele indicații. 

Aceste dialoguri, precum şi învățătura maestrului 
reflectă lumea perfectă din care a provenit, viața pură şi 
sacră spre care ne conduce. 

Viața aceasta vine acum pentru toți frații. 


MAREA CAUZĂ PRIMORDIALĂ 


Binevoieşte să mi te arăţi după cum ţi-e voia. 
A nins câteva zile în şir. Totul a dispărut sub o 


mantie albă. Casele din sat aproape nu se mai vedeau. 

După ce au curăţat aleile, discipolii au intrat în casă 
să ia masa. În pofida zăpezii, veniseră mulți vizitatori. 
Am mâncat, am cântat câteva cântece şi am ieşit. Aerul 
era rece, curat, întăritor. Maestrul a inspirat adânc, şi-a 
plimbat privirea în jur, a îndreptat-o spre cerul albastru 
şi s-a oprit, în sfârşit, la fețele preocupate ale celor 
prezenți. 

- Totul este de la Dumnezeu, a zis el. 

A fost întrebat unde se găseşte Dumnezeu. 

-În aer. Dumnezeu îți dă viaţă prin aerul care intră 
în tine. Dumnezeu - Marea Cauză Primordială - se 
găseşte în apă, în lumină, în pâine. Trăiți în Dumnezeu. 
Dumnezeu vă iubeşte prin lumina lui, vă mângâie. 
Dumnezeu ni se arată prin soare, prin roadele 
pământului, dar noi nu-l înțelegem. Când ne simțim 
slăbiți, Dumnezeu este în acea slăbiciune. Se întâmplă 
să ne credem foarte independenți, dar, în realitate, în 
acele momente, suntem în el şi îi simțim independenţa. 
Când ne credem puternici, Dumnezeu ne aşază la 
celălalt pol slăbiciunea, iar când devenim smeriţi, ne 
înalță. Ce nelimitată este inteligenţa care se gândeşte la 
toți aştrii din univers! Există o adiere plăcută pe care o 
numim suflarea Domnului. Pentru mine, ziua are sens 
în măsura în care îl văd pe Dumnezeu ascuns în natură. 


IUBIREA CELUI UNIC 


În unele zile, casa Temelkov era plină de invitaţi. 
Oamenii veneau nu numai din oraş, ci şi din cele patru 
colțuri ale țării. Fiecare voia să-l vadă pe maestru, să 
vorbească cu el, să primească sfaturi şi încurajări. 
Maestrul îi primea pe vizitatori unul câte unul sau în 
grup în camera lui mică, îi asculta şi vorbea cu ei. 

Mesele erau luate în comun. Totul se făcea firesc, ca 
într-o familie. Mica sufragerie abia îi adăpostea pe 
invitați. Surorile se ocupau de servit la masă. După- 
amiaza, aşa cum era obiceiul, cântam şi apoi începeau 
discuțiile. 

Un frate a întrebat: 

-Ce ar trebui să facă fraţii şi surorile la aceste 
evenimente? 

Maestrul a răspuns: 

- Să studieze conferințele şi cursurile de la început şi 
să le aplice. Fiecare cuvânt a fost rostit cu ocazia unei 
combinaţii specifice a planetelor şi Soarelui. Ne aflăm 
sub influența corpurilor cereşti: a Pământului, a 
Soarelui, a soarelui central. La fiecare poziție a acestora 
trei şi la cea a tuturor celorlalte corpuri cereşti, ideile, 
cuvântul divin se manifestă într-un mod aparte. 

Apoi Maestrul a explicat: 

- Dumnezeu le-a dăruit tuturor ființelor tot ce le 
trebuie. Dar, în anumite momente, sufletul omenesc 
trece dintr-o stare de conştiinţă în alta. În aceste faze 
tranzitorii, conştiinţa omului se cufundă în întuneric 
până când intră din nou în conştiinţa divină, în iubire, 
unde e lumină şi bucurie. Este necesar ca omul să 
treacă prin aceste etape intermediare, o condiție pentru 
evoluția lui. Trecând prin aceste etape intermediare, 


omul se găseşte tot în domeniul iubirii, dar norii 
conştiinţei sale îl împiedică să vadă lumina. Trebuie să 
ştiţi că, atunci când sunteți trişti, vă aflați pe cale să 
treceţi dintr-o stare de conştiinţă în alta. Această trecere 
de la conştiinţa omenească la cea divină aduce 
întotdeauna ceva nou. 

Cineva a spus: 

- Suferințele mă copleşesc. 

- Cu cât suferințele sunt mai mari şi mai durabile, 
cu atât stările de bucurie şi de iubire care vor veni ca 
urmare a celor dintâi vor fi mai mari şi mai intense. 
Lucrul acesta se poate verifica, nu e ceva abstract, este 
ştiinţă. 

Omul trebuie să vadă iubirea divină chiar în cele 
mai mici lucruri. Când a creat lumea, Dumnezeu purta 
omul în mintea, în inima şi în sufletul lui. De aceea 
omul trebuie să considere creaţia lumii un act sfânt de 
iubire şi să fie pregătit la toate sacrificiile pentru 
Creatorul lui. 

Când eşti singur, părăsit de toţi, trebuie să ştii că 
Unicul este alături de tine. Dumnezeu îţi va spune: „Nu 
te nelinişti, nu eşti singur. Sunt cu tine”. N-ai trăit acea 
singurătate cumplită. 

Unica ființă care, întotdeauna, clipă de clipă, se 
gândeşte la noi şi nu ne uită niciodată este Dumnezeu. 

Toate suferințele, toate ororile vieții există ca să 
putem trăi marea iubire divină şi să ştim că marea 
providență ne poate elibera de aceste suferințe şi 
necazuri. Asta vom înțelege într-o zi. 

Toate suferinţele prin care treceţi acum există ca să- 
l puteţi cunoaşte pe Dumnezeu, cauza primordială, şi, 
când îl veți cunoaşte, va apărea bucuria. 

Un om crede că a fost uitat. Aceasta este o concepţie 
falsă. Nimeni nu ne poate elimina din conştiinţa divină. 


Din momentul în care omul admite că este o ființă 
separată, şi-a creat singur nefericirea. 

Una dintre calitățile omului inteligent este curajul. 
Nu se gândeşte la ce i se va întâmpla, la ce vor spune 
oamenii despre el. 

Forța omului constă în credința lui în ordinea 
divină. În exterior, Dumnezeu se îndepărtează de noi ca 
să nu ne deranjeze, dar în interior pătrunde în noi ca să 
ne încurajeze. În lume pot să se producă perturbări de 
tot felul, oamenii pot să cadă şi să se ridice de multe ori, 
dar nu contează situaţia lor, căci Dumnezeu rămâne 
acelaşi față de ei. Mori, Dumnezeu are încredere în tine. 
Faci greşeli, Dumnezeu are încredere în tine. 

Toate suferințele şi bucuriile au ca origine iubirea 
divină. De ce? Pentru că, nefiind în stare să-i înțelegeți 
iubirea, treceţi prin suferințe. 

Nu există bucurie mai mare decât cea care vă ajută 
să conştientizați că trăiţi, că există cineva unic care vă 
iubeşte. Vă spune în sinea voastră: „Nu vă fie teamă, voi 
orândui totul pentru voi. Într-o zi veţi primi 
binecuvântarea mea”. Dacă veţi ajunge într-una dintre 
lumile superioare, veţi găsi multe fiinţe care vă iubesc şi 
vă trimit gânduri bune. 

Cel care înțelege iubirea lui Dumnezeu nu întreabă 
ce este Dumnezeu. Dacă aţi aduna la un loc iubirea 
întregii omeniri, a tuturor oamenilor sfinți, buni şi 
drepți, a tuturor îngerilor şi divinităților din cer, toată 
această iubire ar reprezenta doar o parte microscopică 
din iubirea lui Dumnezeu. 

Am spus: „Binecuvântaţi sunt oamenii pentru că 
Dumnezeu îi iubeşte”. Nefericirea voastră stă în faptul că 
nu ştiţi că vă iubeşte. Vi se cere un lucru: să fiți 
conştienţi că Cel care vă iubeşte face totul pentru binele 
vostru. 


Iubirea lui Dumnezeu constă în ceea ce dăruieşte 
fără încetare. Aceasta se numeşte influx, o scurgere a 
Lui în noi. Când acest proces este întrerupt, viața îşi 
pierde sensul. Atâta timp cât acest influx al vieţii Sale în 
noi este prezent, trăim şi ne bucurăm. 

De ce v-a creat Dumnezeu? Ca să aibă pe cine iubi. 

De ce ne aflăm pe pământ? Ca să învăţăm să-l 
iubim pe Dumnezeu. Atâta timp cât omul nu e legat de 
Dumnezeu, este asemenea unui călător naufragiat pe o 
insulă pustie. 

Numai Cel Infinit e capabil să închidă poarta răului, 
poarta condiţiilor rele. 

Măreţia lui Dumnezeu nu constă în faptul că 
făureşte aştri şi universuri. E în stare să le creeze într-o 
clipă. 

Când eşti copleşit de un necaz, toată lumea te 
desconsideră şi ai nevoie de un mic sprijin. Toţi cei care 
trec pe lângă tine îşi dau cu părerea-. „Din acesta n-o să 
iasă nimic bun”. Dar Dumnezeu, Creatorul universului, 
îşi opreşte lucrul Său, coboară până la tine fără să-l vezi 
şi-ţi spune la ureche: „Nu-ţi fie teamă, nu te descuraja. 
Te voi ajuta. Chiar azi îți voi rândui treburile”. Şi iată că 
te bucuri. Acestea sunt lucrurile însemnate pe care pe 
săvârşeşte Dumnezeu, acesta este marele adevăr. 

Vorbesc despre Dumnezeu care vine la ființe în 
inimile lor disperate, grele de tristeţe. Îi ridică pe cei 
căzuți până la înălțimea conştiinţei divine, pentru ca şi 
ei, ca toată lumea, să poată respira aerul pur şi să 
primească lumina divină. 

Fiecare suflet este o formă specifică prin care se 
manifestă conştiinţa divină. De aceea Dumnezeu 
veghează asupra fiecărei forme ca asupra unei flori 
delicate, pentru ca Divinul să se poată manifesta prin 
ea. Ce este binele etern? Deoarece izvorul este format 


din picături nenumărate care vin constant, binele etern 
este creat de nenumărate binefaceri mici care izvorăsc 
neincetat. 

Cel Mare are o calitate aparte: îi atrage cu cea mai 
mare forță pe cei care îl urăsc cel mai mult. 

Răul în lume este generat de  neînțelegerea 
condiţiilor în care ne găsim. Dumnezeu nu se supără pe 
noi pentru greşelile pe care le facem. Ele îi oferă 
posibilitatea să-şi arate mila şi să le corecteze. După 
cinci-şase ani, veți constata consecințele greşelilor 
voastre şi le veți îndrepta. 

Un om construieşte o casă frumoasă şi o închiriază 
unor persoane care, într-un an, o strică. Traduc: 
Dumnezeu a creat lumea foarte inteligent, dar noi, 
oamenii, o stricăm şi căutăm cauza pentru aceasta în 
afara noastră. 

Legea spune: Dumnezeu iubeşte toate fiinţele la fel, 
dar nu toate se folosesc de iubirea Lui. Unii pricep asta, 
alții nu. Dumnezeu îi iubeşte pe oameni la fel ca pe 
îngeri, doar că îngerii sunt conştienţi de iubirea divină şi 
o primesc, în timp ce oamenii nu sunt întotdeauna 
conştienţi de ea. 

Imaginaţi-vă că nişte fiinţe ignorante şi-au construit 
o casă având doar o fereastră foarte mică, pe când casa 
altor persoane are ferestre mari care lasă să intre multă 
lumină. 

Şi voi ziceți: „I se dă mult ăstuia!” I se dă mult 
pentru că are ferestre mai mari. Aerul şi lumina vor 
intra în casa voastră în funcție de cât de mare e 
fereastra pe care o veţi deschide. Cantitatea lor va 
depinde, aşadar, de dimensiunea ferestrei voastre. Tot 
aşa energia şi binefacerile lumii divine vor intra în voi în 
funcţie de gradul de deschidere al conştiinţei voastre, al 
sufletului vostru. 


Binecuvântarea divină pătrunde în toate ființele. 
Fiinţele inferioare n-o rețin, totul se scurge în exterior. 
Trebuie să fim calmi ca suprafața apei pe care nimic n-o 
tulbură, pentru ca Dumnezeu să se poată reflecta în noi. 
Dacă se proiectează asupra noastră, vom evolua. Dacă 
nu, vom rămâne aşa cum suntem. Trebuie să fim puri, 
pentru ca imaginea lui să se poată reflecta în noi. Pacea 
şi puritatea sunt condiţiile indispensabile. Dacă nu 
credem în Dumnezeu, nu suntem capabili să primim 
iubirea Lui. 

Dumnezeu nu se foloseşte niciodată de persoane 
oarbe ca să-şi răspândească lumina. Dumnezeu îl 
lipseşte pe prost de darurile Lui, pentru ca oamenii să 
nu mai aibă încredere în el şi să nu-i mai înşele. 
Dumnezeu îl va ţintui pe prost la pat, ca să nu mintă şi 
să nu-i amăgească pe ceilalți. 

Unii cred că Dumnezeu este supărat pe ei. Credem 
că Dumnezeu are ceva cu noi, dar, în realitate, noi 
suntem cei supăraţi. El ne trimite reflexul imaginii 
noastre şi zicem că El e supărat. Lăsaţi deoparte această 
iluzie. Dumnezeu nu este un Dumnezeu mânios, ci 
Dumnezeul iubirii. Noi ne mâniem şi credem că şi Ele 
mânios. Aceasta e concepţia noastră. Când vă 
pedepseşte, această pedeapsă reprezintă o lecţie, ca să 
vă facă să reveniți pe drumul cel bun. 

Vă voi destăinui un mare adevăr: Dumnezeu îşi 
arată iubirea față de fiecare suflet printr-o modalitate 
specifică. Iubirea lui Dumnezeu față de fiecare suflet 
este specifică. 


SENSUL SUFERINȚELOR 


Suferința nu este o pedeapsă, ea ne este dată ca o 
lecţie de învățat. Noi îi dăm cuvântului „pedeapsă” o altă 
interpretare. „Pedeapsă” înseamnă: „Fac în aşa fel încât 
el să înțeleagă”. 

Dacă sunteți supuşi unei încercări, nu fiți tulburați. 
În ea se ascunde un anumit bine care se manifestă la 
sfârşit, după ce ați rezistat. Nu forțați lucrurile. Să ştiţi 
că binele la care năzuiesc inimile şi discernământul 
vostru va veni curând. Fiți atenţi să nu pierdeţi ocazia. 

Nu fugiți de suferinţe, ci folosiți-vă de ele. Apostolul 
Pavel a zis: „Suferințele de acum nu sunt asemenea 
marilor binefaceri pe care le aduc”. Diacul spune: 
„Suferinţa mi-a făcut bine”. Prin suferințe, iubirea 
pregăteşte condiţiile pentru noi bucurii. Suferința de 
acum este o condiție pentru viitoarea Bucurie. 
Suferințele şi durerile sunt brăzdare divine care ară 
pământul ca să poată încolți semințele virtuților. Când 
suferă, omul devine mai bun, mai blând. 

Trezirea conştiinţei nu se produce în mod mecanic, 
ci cu ajutorul unor impulsuri generate de suferințe. Cu 
cât obstacolele din calea omului sunt mai numeroase, 
cu atât posibilitățile de evoluție sunt mai mari. Oamenii 
mari au întâmpinat obstacole mari. Asta nu înseamnă 
că au avut parte doar de suferințe. 

Au avut bucurii pe care oamenii obişnuiţi nu le 
cunosc. 


SUFERINTELE INTELIGENTE 


Cel care suferă şi rezistă până la capăt este un erou, 
va deveni un om adevărat. Cel care nu suferă nu va 
ajunge la nimic. Dacă vi se iveşte în cale o încercare, 
mulțumiți-i lui Dumnezeu! încercările sunt privilegii 
pentru oameni. După fiecare încercare, ființa omenească 
dobândeşte ceva bun. 

Ca piatra să fie netedă, trebuie prelucrată, şlefuită. 
La fel şi pentru om. Ca să se trezească, are nevoie de 
şlefuire, de suferințe. Grea e trezirea conştiinţei la om! 
Trebuie să fie încolțit ca să devină rațional. După fiecare 
ațipire a conştiinţei, apare o suferință ca s-o trezească, 
s-o învioreze, să ia avânt. 

Suferința vă va înălța. Fiți mulțumiți că suferiți, veți 
da roade. Dumnezeu va transforma suferințele 
oamenilor în pietre prețioase care vor fi aşezate în formă 
de coroană pe capetele lor. În viitor, suferințele îi vor 
împodobi omului capul. Când natura îi impune limite 
unei ființe, ea îi urmăreşte binele, trezirea forțelor 
ascunse din el. Orice suferință, orice dificultate şi orice 
încercare din viața omului urmăresc trezirea conştiinţei 
superioare în el. 

Când natura ne impune o suferință, simțim lucrurile 
în mod incorect. Când mama îşi aşază copilul în lighean 
ca să-i facă baie, el plânge, deoarece crede că e ceva rău. 
Nu înţelege că mama face asta pentru binele lui. 

Un general a fost condamnat, privat de drepturi şi 
aruncat în închisoare. A fost eliberat după zece ani. 
Atunci a zis: „Am înțeles viața. Am înțeles că gradul de 
general şi tot restul sunt doar lucruri inutile şi 
neserioase”. Când ființa omenească are eşecuri repetate, 


se cumințeşte, devine mai prudentă, mai raţională. 
Dobândeşte experienţă. 

Când suferă, omul îşi corectează treptat gândirea, 
îndată ce gândirea a devenit corectă, se produce trezirea 
conştiinţei. Suferința aduce o nouă conştiinţă. Acesta 
este sensul suferinței. 

Darurile pe care natura vie i le aduce omului sunt 
suferințele inteligente. În ele se află experienţele care 
contribuie la evoluția ființei. 

Roadele acestor suferințe sunt elanurile care o fac 
să se dezvolte. 

Numărul suferințelor date fiecărui suflet corespunde 
cu nevoile propriei evoluții. Suferințele nu sunt 
întâmplătoare. Mă refer la suferinţele inteligente. 

Tocmai mulțumită dificultăţilor şi suferințelor a 
atins ființa omenească nivelul actual de evoluție. Tocmai 
ele o pregătesc pentru iubire. 


RĂDĂCINILE 


Fiecare obstacol este un examen pe care trebuie să-l 
trecem cu succes. Când în calea voastră se iveşte o 
încercare, să vă ziceţi: „A apărut ca să corecteze o 
greşeală pe care am făcut-o”. 

Când ființa ajunge la stăpânirea de sine, obstacolele 
şi suferințele dispar. 

Suferințele din prezent sunt semnele vestitoare ale 
unei noi vieți pentru care trebuie să fie pregătită o 
materie mai fină. Prin suferințe, materia creierului 
devine din ce în ce mai fină. A suferi înseamnă a prinde 
rădăcini adânci în pământ şi a lucra. Prin suferințe, 
obstacole şi reacții, dobândiți experiență pentru marile 
legi care guvernează viața. 

Obstacolele de acum din viață nu vor reapărea în 
viitor. 

Inteligența pune capăt suferințelor. Dacă, după ce ai 
suferit, devii mai inteligent, trebuie să mulțumeşti, 
deoarece această suferință avea rațiunea ei de a fi. Dacă, 
după ce ai suferit, n-ai devenit mai inteligent, acea 
suferință nu era la locul ei. 

Când săpăm pământul, este un adevărat cataclism, 
o suferință pentru furnici şi râme. Noua cultură este 
semănată tocmai prin această săpare. Suferințele 
oamenilor sunt asemenea acestei săpări, care îi permite 
noii culturi să fie semănată în om. 

Oare nu folosim mănuşi de baie din pânză aspră ca 
să ne frecăm şi să ne curățăm corpul? Corpul este 
curățat, purificat cu ajutorul suferințelor. Gândirea 
divină nu se poate transmite corect dacă trupul omului 
nu este pur. Sistemul nervos este curăţat cu ajutorul 


dificultăților. După ce fiecare nerv este purificat, abia 
atunci este omul capabil să primească corect lumina 
divină şi fiecare gând. 

De ce vin suferințele? Ca să fie eliminate impurităţile 
intelectului. 

Îngerii înţeleg sensul profund al suferințelor 
omenirii. Ştiu că în ele se ascunde binele ei. 

Marile genii nu s-au bucurat de cele mai bune 
condiții, în timp ce aportul ființelor care au trăit în 
condiții bune a fost foarte mic. De exemplu, Beethoven a 
lucrat în condiţii foarte proaste. Suferințele îl incită pe 
om să lucreze. A învinge dificultăţile şi suferinţele este o 
condiție mai dură, dar trebuie să reuşim! Hristos le-a 
învins şi a înviat. 

În ziua în care vă veţi fi dus până la capăt evoluţia, îi 
veți mulțumi lui Dumnezeu pentru toate nefericirile vieții 
voastre. De acolo a provenit cel mai mare bine. 

Prin suferințe, omul este călit şi pus la încercare. 


CINE ESTE PUS LA ÎNCERCARE ÎN VIAŢĂ? 
DISCIPOLUL 


Unora le este dat să tragă învățăminte din propriile 
greşeli. Dacă li se va vorbi, nu vor înțelege. Aceste 
persoane învaţă în urma suferințelor. 

Când aveţi o suferință, ar trebui să ştiţi că prin 
această modalitate Dumnezeu vă fereşte de o abatere pe 
care erați gata s-o faceţi. Când se iveşte o încercare, 
trebuie să ştiţi că providenţa a trimis-o, ca să vă ajute să 
evitați marea nenorocire care urma să vină. Ca să nu vi 
se întâmple această nenorocire, providenţa vă trimite o 
încercare mai mică. 

Orice eşec ascunde o viitoare reuşită. După cum 
vedeți, există multe motive ca să lucraţi. 

Suferințele reprezintă o mare ştiinţă divină. Fără ele, 
este imposibil să învăţăm. Ele aduc cunoaşterea. 

Când copacii sunt plantați aproape unii de alţii, 
trunchiurile sunt subțiri, cresc în înălțime. Când sunt 
plantați departe unii de alții, cresc groşi şi cu ramuri 
bogate. La fel se întâmplă cu oamenii. În condiţii rele 
devin idealişti, în condiţii obişnuite, devin materialişti. 

Există o lege a naturii: atâta timp cât n-ai plâns, nu 
poţi să creşti. Ori tu trebuie să plângi, ori altul trebuie 
să plângă pentru tine. Dacă plângi pentru cineva, îl 
ajuţi. Oamenii consideră plânsul o slăbiciune. Nu e 
slăbiciune. Nu există ființă care să nu fi plâns vreodată. 

Suferințele sunt rădăcinile. Bucurați-vă de rădăcini! 
Bucuriile sunt ramurile. Bucuraţi-vă de ramuri! Un 
copac nu poate trăi fără rădăcini. 


Roadele arborelui reprezintă lumea divină. Aceasta 
nu înseamnă că dorim suferințele, dar ele reprezintă o 
necesitate. 

Suferințele sunt aratul, bucuriile sunt culesul. 
Suferința trebuie să se transforme în bucurie, ce a fost 
semănat trebuie să crească. 

Toate ființele suferă, şi oamenii obişnuiţi, şi oamenii 
mari. Dar, suferind, oamenii obişnuiţi devin înăcriți, pe 
când oamenii mari suferă şi evoluează. 

În toate încercările vieţii, omul nu trebuie să-l 
slujească decât pe Dumnezeu. Şi, dacă nu cedează la 
ispite şi suferinţe, ajunge la cunoaşterea de sine. 


SĂ SUFERIM CU IUBIRE 


Dacă, împovărat de dificultăți, omul merge înainte 
fără să se poticnească, este puternic. Omul puternic 
rezistă la orice încercare. Suferințele sunt o povară pe 
care o tragem în sus. Din fericire, există ființe inteligente 
care ne ajută. Dumnezeu spune: „Chemaţi-mă când 
sunteți trişti”. 

Prin aceste încercări şi suferințe, omul are 
posibilitatea să determine gradul evoluției sale. Dacă are 
intelectul puternic, va rezista. Dacă nu, omul se va 
încolona în curentul general. Dacă suferi şi-ţi suporţi 
suferinţele cu bucurie, ai parte de iubire. 

Cu cât ființa este mai evoluată, cu atât suferinţele şi 
greutățile prin care trece sunt mai mari. Să mulțumiți că 
aveți dificultăți. Asta vă va ajuta să vă cunoaşteţi 
caracterul şi puterea convingerilor. 

Fiinţa omenească trebuie să fie pregătită să sacrifice 
totul pentru iubire, înțelepciune şi adevăr. 

Îmi este extrem de greu să văd un om suferind fără 
iubire. Este cu totul altceva când suferiți în mod 
conştient şi cu demnitate pentru Adevăr. 

Dar acest lucru este posibil numai cu iubire. 

Ce voi câştiga expunându-vă la suferințe, la 
persecuții, la foame din cauza mea? Dar, dacă în sufletul 
vostru apare o dorinţă profundă de a înţelege, de a-l găsi 
pe Dumnezeu şi viața universală, suferințele voastre vor 
avea un sens. Sunt suferinţe de iubire. Când întâlnesc o 
astfel de ființă, îmi vine s-o îmbrăţțişez. Dacă suferiți fără 
iubire, vă voi spune: „Fraţilor, îmi pricinuiți o mare 
durere!” 


De ce a permis aceste adversități Dumnezeu, pe care 
îl caracterizează perfecțiunea şi totala înțelepciune? Ca 
să ne pună la încercare lubirea. Dumnezeu vă întreabă: 
„După toate aceste suferințe, mă mai puteţi iubi? Dacă 
da, iubirea voastră este adevărată. Fiindcă să mă iubiți 
pentru toate binefacerile pe care vi le-am dăruit e firesc”. 
Astăzi, Dumnezeu i-a pus pe oameni în astfel de condiţii 
încât sunt obligaţi să treacă prin toate încercările. Apoi, 
după ce i-a testat, îi va primi în împărăția lui şi le va da 
forță, cunoaştere şi înțelepciune ca să guverneze lumea. 

Când i se dă o încercare, omul este capabil să 
învingă. 

Încercarea dată este pe măsura propriilor forţe. 

Când vă copleşeşte tristețea, urcați mai sus! 

O mare parte dintre suferințe sunt astfel doar în 
aparenţă. În viaţa de pe pământ, există întotdeauna 
decepții. De exemplu, aplaudăm un actor. După ce a 
îmbătrânit, îl aplaudăm pe altul. Şi el zice: „Erau 
vremuri frumoase!” În viitor, acest om va avea din nou 
condiții bune. Viața nu înseamnă o singură zi. 

Suferințele nu durează mult. Mânia lui Dumnezeu 
durează doar o clipă, iar mila lui, o eternitate. 

Există două extreme. Este inutil să suferim prea 
mult. Cealaltă extremă este absenţa totală a suferințelor. 
Trebuie să le simțiți cât de cât. 

Nu ne punem în locul oamenilor care suferă, nici al 
animalelor pe care le facem să sufere. 

Când omul suferă, trebuie să aştepte răsăritul 
soarelui, îndată ce soarele răsare, toate suferințele 
dispar. 

Când apare o suferință, gândeşte-te la toate ființele 
care suferă şi spune: „Mulţi alții suferă în acelaşi timp 
cu mine”. 


Omul inteligent este deasupra suferințelor şi 
dificultăților. Mintea omenească este mai presus de 
toate. Nu există forță care s-o poată distruge. Tocmai de 
aceea omul trebuie să învingă dificultăţile. 

Dacă ați şti cât ați îndurat în trecut! Nu vă mai 
amintiţi, aţi uitat. În timpul erupţiilor vulcanice, oamenii 
erau îngropați în lavă şi cenuşă. Nu există nenorocire pe 
pământ pe care omul să n-o fi trăit! 

Vine o nouă cultură. Tot ce se întâmplă va fi uitat. 
Atâta timp cât omul este bolnav, crede că nu va uita. 
Dar, îndată ce se vindecă, îşi uită boala, i se pare că 
visase. 


EFORTUL INTERIOR AL DISCIPOLULUI 


Rugăciunea este actul cel mai puternic din viața 
omului. Ea concentrează într-un tot gândurile, 
sentimentele şi voința omului. O astfel de rugăciune e 
puternică. 

Ea face minuni. Rugăciunea este acțiunea cea mai 
frumoasă. Este o conversaţie eu Dumnezeu. Nu există 
moment mai important decât acela în care omul vede 
chipul lui Dumnezeu! Ce dimineață minunată e aceea în 
care, de la trezire, conversezi cu Atotputernicul! 

Cel care nu e preocupat de Dumnezeu îşi pierde 
treptat forțele şi rămâne de căruță. Cel care se gândeşte 
la îngeri se află în lumea lor. Când vă gândiţi la 
Dumnezeu, vă aflați în lumea divină. Trăiţi în lumea la 
care vă gândiţi. 

Un timp, trăiţi într-un mediu dat, apoi ieşiţi din el 
ca să intrați în altul. Peştii au trăit în apă. După o 
perioadă, cei mai avansați dintre ei au ieşit ca să intre 
într-un mediu mai puţin dens, mai subtil. Sub acţiunea 
stânjenelii pe care o simțeau, le-a venit ideea unei alte 
vieți, mai favorabilă, într-un mediu mai subtil: să 
trăiască deasupra apei. Şi aşa au devenit păsări. 

Când se găseşte în condiții limitative, omul iese 
astfel ca să se deplaseze mai sus, spre Dumnezeu. leşiți 
puţin astăzi, puţin mâine, până când intrați într-o viață 
superioară celei de acum. 

Ideea creează forma. 

Legea este următoarea: dacă vă gândiţi la un om de 
bine, lumina vă va apărea în intelect şi căldura, în 
inimă. Dacă vă gândiţi la o ființă obscură, intelectul vi se 
va înnegura şi inima vi se va răci. 


Aceasta este legea relațiilor noastre cu Dumnezeu. 
Când veţi stabili un contact cu Dumnezeu, lumina va 
apărea în conştiinţă şi o pace adâncă se va înstăpâni în 
inima voastră. Contactul cu îngerii vă va insufla gânduri 
luminoase şi sentimente sublime. 

Plantele şi animalele exercită şi ele o influență 
asupra voastră când vă gândiţi la ele. 

Legea spune: intrați în legătură cu lucrurile la care 
vă gândiţi. 

Prin rugăciune, omul intră în legătură cu Dumnezeu 
şi cu ființele avansate. În momentul rugăciunii, 
Dumnezeu îi vorbeşte omului despre iubire şi despre 
ființele inteligente. 

Când vă treziți dimineața, îndreptaţi-vă conştiinţa 
spre realitate. Apoi, indiferent de ocupaţie - studiu sau 
munca câmpului îndreptați-vă gândul spre lumea 
invizibilă şi cereţi-i ajutorul. În loc de asta, dimineaţa voi 
începeți imediat să lucraţi, fără să vă gândiţi la marea 
realitate şi la forțele inteligente din natură. 

O lege spune: când omul îşi îndreaptă conştiinţa 
spre realitate, ea trăieşte veşnic în el. În timp ce, dacă îşi 
îndreaptă conştiinţa spre umbre, trăieşte în umbre. 

Rugăciunea şi contemplarea sunt eforturile pe care 
sufletul le face ca să se ridice mai sus. În acest fel se 
produce un flux de energie intelectuală şi munca din 
viața omenească conştientă este facilitată. 

A vă ruga şi a contempla înseamnă a trimite un 
raport spre acel mare centru din care ați apărut. Care 
este conținutul acelui raport? Este un raport al muncii 
pe care aţi făcut-o. Drept răspuns, între gândurile şi 
sentimentele voastre şi cele ale ființelor din lumea 
sublimă se va stabili un schimb corect. Dacă unii 
oameni cred că se pot lipsi de rugăciune, de contemplare 
şi de reflecţie, se înşală amarnic. 


Când vă rugaţi, vă definiți pe voi înşivă. Când vă 
rugați, sunteți în contact neîntrerupt cu întreaga creație. 
Ştiind aceasta, nu creați în voi vreun obstacol în calea 
acestui proces natural. 

Când se roagă, omul primeşte energii din lumea 
divină. Rugăciunea este guvernată de aceeaşi lege ca 
nutriția. Când omul e lipsit de hrană, simte o lipsă. 
Când sufletul este lipsit de rugăciune, simte şi el o lipsă. 
Rugăciunea este o nevoie interioară a sufletului. 

Rugăciunea este o realitate, nu o umbră. Ceea ce, 
într un moment anume, dă forță intelectului, inimii, 
sufletului şi spiritului este un lucru real. 

Rugăciunea este o acţiune conştientă a sufletului 
omenesc. Când se roagă, sufletul iese din conştiinţa 
obişnuită. Acest proces se numeşte „ieşirea din palatul 
meschin în care trăieşte omul”. 

Aşa cum amiba îşi întinde piciorul mic ca să ajungă 
la hrană, omul se roagă ca să-şi dobândească hrana 
spirituală. Este un proces neîntrerupt. Pentru ca noul să 
pătrundă în om, trebuie ca el să-şi îndrepte mentalul în 
fiecare dimineață spre marele centru al lumii. 

Rugăciunea este o lege de „irigare”. Ea atrage toate 
influențele benefice. Când omul se roagă, în jurul lui 
totul trebuie să crească şi să se dezvolte. Când omul va 
înțelege marea lege a rugăciunii, va putea să devină o 
ființă omenească adevărată, unul dintre marii inițiați. 

Aţi văzut vreodată cum se roagă un înger? 

Rugăciunea este prima metodă pentru începerea 
studiului limbajului divin. Dacă nu vă rugați, nu-l veţi 
învăța niciodată. 

Prin rugăciune, studiem limbajul lui Dumnezeu. 
Încă nu-l cunoaştem. 

Adevărata rugăciune este concentrare, izolare. 
Nimeni nu trebuie să vă vadă când vă rugați. Când un 


negustor se roagă, trebuie să-şi uite negustoria, toate 
relaţiile de afaceri. 

Rugăciunea este una dintre modalităţile prin care îl 
cunoaştem pe Dumnezeu ca iubire. Ea duce la iubire, la 
starea sublimă în care simţiți nevoia de a ajuta, de a-l 
ierta pe aproapele vostru, de a-l ajuta să se ridice pe cel 
căzut. Toate acestea le datorați momentului petrecut în 
cămăruța voastră secretă. 

Omul trebuie să se roage pentru ca Dumnezeu să 
nu-şi întoarcă fața de la el. E cumplit când Dumnezeu 
îşi ascunde chipul de om. Întunericul, frigul şi 
singurătatea care se instalează atunci au o intensitate 
pe care omul n-a simţit-o niciodată în viață. 

Sfântul primeşte cunoaşterea prin rugăciune, 
contemplare, reflecţie şi observare. Sfântul se roagă 
îndelung înainte să fie inspirat şi să primească gânduri 
noi. 

Oriunde v-aţi afla, indiferent de situație, rezervați-vă 
o jumătate de oră sau o oră ca să vă gândiţi la 
Dumnezeu. Tocmai astfel se extinde conştiinţa. 

A te gândi la marea cauză primordială, la marele 
centru al creației face mai mult decât toate bunurile 
materiale de care dispunem pe pământ. 

Când te gândeşti la Dumnezeu, energiile te 
întineresc şi fizic, şi mental. 

Când o ființă spune că nu s a gândit la Dumnezeu, 
aceasta este asemenea unui orfan de tată şi de mamă 
care rătăceşte în zdrențe, fără adăpost. Ea devine o 
pradă uşoară pentru paraziți şi îşi pierde direcția vieţii. 
Vorbesc în mod simbolic. Traduc: când un om nu se mai 
gândeşte la Dumnezeu, devine vulnerabil şi este atacat 
de ființe obscure, înapoiate. 


Un om nu poate să dobândească nimic dacă nu se 
roagă. Rugaţi-vă să primiți mai multă lumină în 
conştiinţă! 

Nu există ființe mai cultivate decât îngerii. Faza 
următoare în care va intra omenirea este faza de îngeri. 
Atunci corpurile noastre grosolane vor fi transformate în 
corpuri dinamice. Vor fi formate din materie mai fină. 
Cum va fi aceasta creată? Prin rugăciune, contemplare 
şi meditație. Altfel spus, rugăciunea este o metodă de 
organizare a corpului spiritual, corpul nou în care va trăi 
omul. 

Îi întreb pe savanții şi pe filosofii de astăzi de câte ori 
pe zi îşi amintesc de Dumnezeu. Cauza necazurilor 
oamenilor din prezent constă în faptul că nu-şi amintesc 
de Dumnezeu. Rugăciunea este o metodă pentru 
rezolvarea celor mai grele probleme.  Îndoiala, 
suspiciunea, neîncrederea, incredulitatea şi alte gânduri 
şi sentimente negative sunt cauza celor mai multe 
maladii ale omului. Prin rugăciune, el reuşeşte să 
învingă aceste stări negative. Rugăciunea are o forță 
magică. 

Este de ajuns să rostiți un verset din Evanghelie 
însuflețiți de dorința de a-l înțelege, pentru ca Hristos să 
vă ajute. El va aduce lumină în mentalul vostru şi vă va 
rezolva problemele. 

Rugăciunea creşte vibraţiile aurei omului. Astfel el 
devine invulnerabil la influențele inferioare din jur. Prin 
rugăciune, omul îşi creează o protecție față de angoasele 
şi terorile lumii şi ele nu-l mai pot afecta. 

Când un om se roagă pentru realizarea unei dorinţe 
legate de bine, lumea invizibilă îi vine întotdeauna în 
ajutor. Dacă eşti bolnav, roagă-te la Dumnezeu, şi 
curând te vei vindeca. Nu există ceva pe lume cerut de 
oameni ce Dumnezeu să nu împlinească. Lumea este 


rezultatul dorințelor acestor mici ființe. Dumnezeu a 
făcut tot ce au dorit ele. 

Dacă toate ființele îşi întorc fața spre Dumnezeu 
zicând „Doamne, am încercat toate metodele ca să 
îndreptăm lumea, arată-ne cum să reuşim” şi se roagă 
din inimă, El le va arăta acea cale. 

Este o cale foarte simplă şi, îndată ce o vor folosi, 
Dumnezeu va veni în lume şi le va ajuta. 

Nu există în lume ființă vie, mică sau mare, al cărei 
apel să nu primească răspuns de la Dumnezeu. Nu 
există vreun caz în care Dumnezeu să nu fi răspuns la 
proasta funcționare a „scrisorilor” voastre. Aveţi grijă să 
funcționeze bine! Corespondenţa pleacă la ora lumii 
invizibile, dar, înainte de a ajunge pe pământ, scrisorile 
se pierd undeva şi le veți primi cu o întârziere de câteva 
luni. 

Este frumos când omul e conştient că ocupă un loc 
în mintea lui Dumnezeu. În acest caz, toate cererile lui 
vor fi acceptate. 

Cereţi-i lui Dumnezeu să trăiască în voi şi să se 
manifeste prin voi. Numai el îi transfigurează pe oameni. 

Toţi oamenii caută sensul vieții. Sensul vieții constă 
în comuniunea cu Dumnezeu. 

Orele cele mai favorabile pentru rugăciune sunt 
primele după miezul nopții, de exemplu, între 3 şi 5. 
Diacul zice: „Doamne, te chem în fiecare dimineață 
Asta înseamnă că devreme, înainte de răsăritul soarelui, 
voi face lucrul cel mai important, mă voi uni cu marele 
centru al creaţiei ca să dobândesc energia necesară 
realizării muncii mele în ziua care urmează. Oriunde 
merge, indiferent de activitatea pe care o va desfăşura, 
omul are nevoie de energie. Dacă se lasă influențat de 
lume, aceasta îl face să deraieze de pe linia vieții sale. 
Când te trezeşti dimineaţa, vei avea un gând esenţial, te 


vei deschide ca o floare. Hristos petrecea nopți întregi 
rugându-se. De ce? Pentru că în acele ore de rugăciune 
se umplea, se reîncărca cu energie ca un acumulator, 
înlocuind-o astfel pe cea consumată în cursul zilei. 

Omul trebuie să se roage, să lucreze asupra lui, ca 
să se pregătească pentru noul care vine astăzi în lume. 

Cât timp trebuie să ne rugăm? Constant. A te ruga 
nu înseamnă a-ți întrerupe activitatea şi a nu face 
altceva decât să te rogi toată ziua. Poţi să te mişti, să 
lucrezi rugându-te. Activitatea nu exclude rugăciunea. 
Poţi să te rogi fără întrerupere. Numai cel care trăieşte în 
legea iubirii are aplecare spre rugăciune. Orice ar face, 
se roagă întruna. 

Altfel spus, în viaţa ființei care iubeşte, totul este 
rugăciune. Mama spune că n-are timp să se roage, 
pentru că este prea ocupată cu copiii. Cel care taie 
lemne zice că nu-i rămâne timp pentru rugăciune din 
cauza muncii sale. Cel care scrie pretinde acelaşi lucru. 
Fiecare spune că nu-i rămâne timp pentru rugăciune, 
contemplare şi reflecţie. 

Primul lucru pe care trebuie să-l facem înainte de 
toate este să ne rugăm, restul trebuie făcut după aceea. 
Ca să poți lucra, ai nevoie întâi să respiri. Altfel îți va fi 
imposibil să-ți faci treaba. Cei care nu se roagă nu sunt 
discipoli buni. Cei mai leneşi, cei mai incapabili, cei mai 
puţin înzestrați sunt discipolii care nu se roagă. 

Daţi-i o temă de dezvoltat unui elev leneş, şi el va 
spune: „De unde a mai scos şi subiectul acesta?!” Vă veţi 
ruga şi când sunteți mulțumiți, şi când sunteţi supăraţi 
sau când aveţi conştiinţa încărcată. 

Ne putem izola chiar în mijlocul mulțimii. Izolarea 
nu este un proces extern. 


Vă dau o regulă: Există pentru fiecare un val divin 
care îl ajută să-şi ia avânt. Când te trezeşti dimineața, 
nu te grăbi să mergi imediat la muncă. 

Opreşte-te, fă un efort interior ca să vină acel val 
divin, şi numai după aceea să pleci la muncă. E posibil 
să fii omul cel mai incult, dar, dacă te a vizitat Duhul 
Sfânt, din tine va ieşi întotdeauna ceva. 

Dacă gândirea, sentimentele şi fapta nu participă la 
rugăciune, atunci ea nu e autentică. A intra în cămăruța 
ta secretă înseamnă a pătrunde în sufletul tău curat. 

Exact în acel moment, vei înțelege sensul profund al 
lucrurilor şi de ce trăieşti. Cu cât conştiinţa este mai 
elevată, cu atât mai mare este precizia rugăciunii. 

Când o persoană se găseşte într-o situaţie dificilă, o 
sfătuiesc să se roage ca să intre în legătură cu ființele 
inteligente care o pot ajuta. Unii zic că se roagă, dar nu 
primesc niciun răspuns. Cauza este conştiinţa lor, care 
nu e trează. Congştiinţa omului este ca o stație de radio 
care primeşte şi emite unde sonore în spațiu. Savanții 
spun că deasupra pământului există o centură care 
provoacă devierea undelor şi le împiedică să urce. Astfel 
s-ar putea explica faptul că rugăciunea unor persoane 
nu reuşeşte să se ridice mai sus decât ele. Cu cât 
conştiinţa unei persoane este mai trează şi mai elevată, 
cu atât mai mare este probabilitatea ca rugăciunea ei să 
fie primită. 

Ce i se cere omului ca să poată intra în comuniune, 
în comunicare cu lumea invizibilă? Să aibă propria stație 
radio. Şi o are. Când vă îndreptaţți gândurile de 
rugăciune în sus, va trebui să luaţi seama la undele 
negative: îndoiala, incredulitatea, neiubirea sunt unde 
feroce care se formează în lumea astrală. Ele au o 
influență nocivă asupra minții omului. Dificultățile din 


viața omului sunt atacuri ale acestor unde feroce. Ele 
creează şi obstacole în calea dorințelor de bine. 

Omul se roagă mai bine când e chinuit. Când eşti 
supus la suferințe, încercări şi persecuții mari, te rogi 
aşa cum trebuie. 

Atâta timp cât vatra inimii nu e caldă, rugăciunea 
nu poate să ajungă până la Dumnezeu. 

Omul nu se poate ruga într-un loc impur. Trebuie să 
mergeţi într-un loc curat. 

Rugăciunea trebuie să fie „emisă” dintr-un loc pur. 
Rugăciunea pe care omul o adresează lumii invizibile 
trebuie să fie concretă în formulare. Altfel seamănă cu o 
cerere în care nu se spune ce se doreşte şi care rămâne 
fără rezultat. 

Dacă aş începe să mă rog acum, i-aş cere lui 
Dumnezeu forța, cunoaşterea, înțelepciunea, iubirea, 
adevărul şi libertatea. Când omul se roagă, trebuie să 
ceară foarte puțin, dar, în acelaşi timp, ceva de care are 
nevoie cel mai mult. Rugăciunea este primită când e 
conformă cu voința divină. 

Faceți următoarea experienţă. Concentraţi-vă şi 
ziceţi: „Doamne, sunt pregătit să împlinesc pe loc voința 
ta, care însuflețeşte tot ce trăieşte în lume”. Sau: „Dacă 
găsesc îndurare în fața Ta, fă să simt bucuria Ta în 
numele iubirii, înțelepciunii şi adevărului Tău”. Ştiţi ce 
veți simți? Veţi simți un tresărit de bucurie aşa cum n- 
ați mai simțit niciodată. Vă veţi simți renăscând. 

Omul poate fi transfigurat într-o clipă. Întoarce-ţi 
fața spre Dumnezeu şi spune-i: „Doamne, aşază-mă în 
focul iubirii Tale”. Sau: „Doamne, ce vrei să fac pentru 
ca împărăția Ta să izbândească pe Pământ şi numele 
Tău să fie sfințit printre oameni?” 


O lege importantă spune că, atunci când rogi o 
ființă, ruga ta dobândeşte putere magică doar dacă este 
însoțită de iubirea pe care i-o porți acelei ființe. 

Să ne concentrăm acum cinci minute şi să trimitem 
un gând bun spre lumea întreagă. 

Potrivit legii, dacă trimiteţi acest gând aşa cum 
trebuie, acțiunea pe care o veţi face prin intermediul lui 
va fi, poate, echivalentă cu ceea ce ați împlinit în 
întreaga voastră viaţă. 


CELE DOUĂ LEGI 


Oamenii de astăzi trăiesc în iluzie aşteptând iubirea 
unii de la alții. Deschideţi-vă inimile dinaintea lui 
Dumnezeu, dinaintea iubirii Lui şi atunci vă vor iubi şi 
oamenii. 

Ei reprezintă pluralitatea prin care se manifestă 
Dumnezeu. Ca să-i cunoaşteţi pe ceilalți oameni, trebuie 
să-l cunoaşteţi întâi pe Cel Unic. Aşadar, ca să înțelegeți 
pluralitatea, trebuie să înțelegeți întâi unicitatea. Şi eu 
mă apropii de voi prin El, prin Dumnezeu. 

Când oamenii nu vă înțeleg, aceasta înseamnă că 
nu-L înțelegeți pe Dumnezeu. Când oamenii se îndoiesc 
de voi, aceasta înseamnă că vă îndoiți de Dumnezeu. 

Atitudinea ta față de Dumnezeu va genera aceeaşi 
atitudine din partea oamenilor față de tine. 

lată cum sună următoarele două legi. 

Prima: când oamenii te iubesc, aceasta dovedeşte că 
îl iubeşti pe Dumnezeu. 

A doua: când îi iubeşti pe oameni, aceasta dovedeşte 
că Dumnezeu te iubeşte. 

Aici este nevoie de o mică lămurire. Când spun că 
Dumnezeu te iubeşte, asta se înțelege în alt sens. 
Iubirea pe care Dumnezeu o are pentru tine este 
imuabilă, dar, prin expresia „Dumnezeu te iubeşte” se 
înțelege că eşti receptiv la iubirea Lui. 

Aşadar, atitudinea celorlalți față de tine depinde de 
atitudinea ta față de Dumnezeu. 

Când atitudinea ta față de Dumnezeu este corectă, 
toate persoanele se comportă bine cu tine. Dacă iubeşti 
oamenii, aceasta înseamnă că ai primit iubirea divină 
corect, în plenitudinea ei. Există două moduri de a face 


cunoştinţă cu o familie: dacă-i iubeşti pe copii, tatăl te 
va iubi; dacă-l iubeşti pe tată, copiii vor începe să te 
iubească. 

Făcând cunoştinţă cu copiii, făcându-le servicii, vei 
atrage atenția tatălui lor. Traduc: semenii noştri sunt 
copiii lui Dumnezeu. Fiind în slujba semenilor tăi, copii 
ai lui Dumnezeu, stabileşti relații cu Dumnezeu. 


CAUZELE PSIHICE ALE BOLII 


Dacă alimentele stau mult în stomac fără să fie 
digerate, se formează substanțe toxice, care se 
răspândesc în tot organismul şi otrăvesc sângele. Acelaşi 
lucru se întâmplă şi cu inima. Dacă în inimă se 
acumulează dorințe neîmplinite, nerealizate, ele nu pot fi 
asimilate, ceea ce provoacă astfel crearea de toxine 
astrale. Acelaşi lucru se produce când ființa omenească 
reține în ea gânduri ce nu se pot realiza. Şederea lor 
prelungită în creier provoacă formarea de toxine 
mentale. Prezenţa acestor toxine în organism este prima 
condiție a bolilor. 

Legea este următoarea: O viață corectă purifică 
sângele. Când omul introduce un gând impur în intelect 
sau un sentiment impur în inimă, sângele îşi pierde 
puritatea. Gândurile şi sentimentele impure creează 
maladii. Tulburările paralizează intelectul, inima şi 
corpul. Unele boli sunt rezultatul unor tulburări 
survenite la nivelul intelectului, altele, la nivelul 
sentimentelor. Când sunt de ordin sentimental, 
tulburările afectează ficatul, vasele sangvine, inima etc. 
Tulburările sunt şi ele generate de lipsa de iubire. 

Dacă o persoană simte gelozie, îndoială, suspiciune, 
mânie sau are alte gânduri şi sentimente negative, 
trebuie să găsească modalitatea de a le transforma. În 
caz contrar, se va îmbolnăvi. Pentru fiecare gând sau 
sentiment negativ din tine, creează un gând sau un 
sentiment pozitiv, care îl va neutraliza şi îl va transforma 
pe primul. 


Orice  indispoziție a spiritului influențează 
sănătatea. Discipolul trebuie să cunoască originea bolii 
sale, să ştie dacă are caracter fizic, spiritual sau mental. 

Când oamenii îşi pierd iubirea, pune stăpânire pe ei 
tuberculoza. Cauzele tuturor bolilor, tarelor şi 
necazurilor din viață sunt spirituale. Dacă vreți să fiți 
sănătoşi, menţineţi în intelect gânduri pozitive şi în 
inimă sentimente pozitive. 

Cauzele multor boli se ascund în subconştient. Ele 
sunt resturi ale trecutului pe care trebuie să le depăşiţi. 

Vederea nu slăbeşte din cauza lacrimilor, ci din prea 
multă durere. Un om îşi pierde avuţia, altul, un fiu sau o 
fiică, şi nu reuşeşte să uite această pierdere. Tot 
gândindu-se la ce a pierdut, omului îi scade treptat 
vederea. Senzaţia că ne strânge ceva de piept este 
cauzată de o dizarmonie a sentimentelor. Senzaţia de 
greutate în stomac este provocată de o dizarmonie a 
acțiunilor. 

Există boli cauzate de lipsa iubirii, altele, de 
ignoranță, de nerespectarea regulilor elementare de 
igienă. Unele sunt provocate de faptul că persoanei nu-i 
place adevărul, că slujeşte minciuna. Altele sunt 
rezultatul diferitelor griji. 

În general, bolile apar când vibraţiile organismului 
scad. 

El devine o pradă uşoară şi atunci fiecare cauză 
neînsemnată exterioară este capabilă să provoace o stare 
maladivă. 

Regula este următoarea: pentru ca organismul să 
învingă boala, vibraţiile lui trebuie să fie ridicate. 

Nu uitaţi că fiecare boală este consecința unei 
infracţiuni comise fie în trecut, fie în viața prezentă. În 
loc să scadă, numărul bolilor creşte. Şi va continua aşa 


până când oamenii vor deveni conştienţi de necesitatea 
de a căuta cauzele şi de a le înlătura. 

Un domn mi-a povestit ce a trăit el. „De zece ani 
eram supărat pe mama şi pe tata. În acest timp, pe corp 
îmi apăruse un furuncul, de care nu reuşeam să scap. 
După ce a trecut, a apărut altul. Şi tot aşa, am suferit în 
aceşti zece ani de furuncule. M-am vindecat când am 
făcut pace cu părinţii”. În acest caz, energia urii se 
acumulase în furuncule, apoi a fost expulzată din corp. 

Reumatismul, de exemplu, în afara cauzelor pur 
fizice, este provocat şi de cauze psihice. Aceste cauze 
sunt înrădăcinate în gânduri, în sentimente şi în voinţă. 
În viaţă, orice gând negativ, orice sentiment negativ, 
orice acţiune negativă se manifestă sub formă de 
reumatism, de furuncule sau alte afecțiuni. 

Atenţie la teamă, ură, îngrijorare, invidie, gelozie şi 
la alte stări negative! Ele creează otrăvuri şi depuneri în 
organism. 

Boala poate să apară când o persoană nu s-a 
reconciliat cu alta care s-a stins din viață. Un preot 
bolnav a venit să mă vadă. Părea speriat. l-am spus că 
avea decedată o persoană apropiată cu care nu se 
înțelesese pe când era în viață. „Boala ta e cauzată 
tocmai de acea persoană. A recunoscut că îşi bătea 
mama şi din pricina asta murise. L-am sfătuit să se 
împace cu mama lui, ca să se poată vindeca. „Cum aş 
putea să fac asta? m-a întrebat. „Vei mărturisi totul în 
fața lui Dumnezeu şi a mamei tale, recunoscând că nu 
era bine ce făceai. 

Bolile sunt un instrument educativ de care se 
foloseşte natura. Ea îi dă lecţii omului. Când suferă de o 
maladie, persoanele nemiloase, aspre devin mai blânde, 
mai tandre, mai sensibile. Fiecare boală este urmată de 
o mică ameliorare a caracterului omului. 


CALITĂŢILE IUBIRII DIVINE 


Un om eu concepţii obişnuite nu e capabil să 
manifeste iubirea divină. Doar când e inspirat de o ființă 
avansată, măcar o clipă, devine capabil să manifeste 
iubirea divină. 

V-am vorbit deja despre iubire, dar nu v-am spus 
niciodată esențţialul. 

Sunt doar la începutul acestui subiect. Ştiţi cum 
veți deveni dacă rostesc cuvântul „iubire” aşa cum 
trebuie? Vă veţi ilumina, veți radia, înveşmântați în 
forme de îngeri. 

Totul în lume este o manifestare a iubirii. Dar puţini 
ştiu ce este ea cu adevărat. Există o realitate exterioară 
lumii fizice. E ceva exterior voinței, înțelegerii şi inimii 
voastre. Are doar puncte de contact cu ele. În condiţiile 
actuale, iubirea acționează temporar din exterior până 
când organismul omului se acomodează cu ea. Motivul 
este că, dată fiind compoziţia lui actuală, organismul 
omului nu este în stare să-i suporte vibraţiile puternice. 

Nu explicaţi ce este iubirea, explicați-i manifestările. 
Iubirea este singurul lucru pe care omul nu-l poate 
explica. Nu puteți explica pâinea câtă vreme n-aţi 
mâncat din ea. 

Nu puteți explica apa câtă vreme n-aţi băut din ea. 
De acum înainte, oamenii vor începe să vină spre iubire. 
Ea este forța cea mai mare şi cea mai inteligentă din 
lume. Pătrunzând în ființă, aduce manifestările cele mai 
elevate şi cele mai frumoase ale spiritului. Iubirea este 
întâi apanajul marilor învățători, marilor discipoli, 
marilor credincioşi, apoi al marilor neofiți şi, în cele din 
urmă, al oamenilor obişnuiţi. 


Există în lume ceva mai mare decât cunoaşterea. 
Este iubirea. 

Dacă vreți să descoperiți sensul intrinsec al 
lucrurilor, să vă eliberați de limitările vieţii, trebuie să-l 
iubiți pe Dumnezeu. În realitate, iubirea este drumul ce 
duce la adevărata cunoaştere. Nu vă ocupați de acea 
iubire care înrobeşte oamenii. Acea iubire se află în lume 
şi ați simţit-o. Iubirea divină nu creează contradicții în 
viață. Ea vă face să deveniți puternici. Vă face gândurile 
tenace. 

Iubirea divină începe ca în exemplul următor. Un 
prieten vine să vă vadă şi vă citeşte două strofe dintr-un 
poem scris de el. Puneţi-vă în locul lui, bucuraţi-vă ca şi 
cum le-aţi fi scris voi. Numai că voi ascultați 
nemulțumiți, zicându-vă: „De ce nu le-am scris eu?”. 
Cineva face un desen şi vi-l arată. Bucuraţi-vă. Nu 
ziceţi-, „De ce nu l-am făcut eu”. Altul primeşte o 
moştenire; să vă pară bine pentru el. Altcineva s-a 
îmbrăcat cu haine frumoase; fiți mulțumiți pentru el. 
Trebuie să considerați gândurile şi dorinţele fraţilor 
voştri ca şi cum ar fi ale voastre, trebuie să fie sfinte 
pentru voi. 

Deschideţi în voi o cale pentru iubire. Aceasta 
înseamnă „aşezarea lui Dumnezeu în locul cel mai înalt 
din sufletul vostru”. 

Ideea voastră fundamentală trebuie să fie 
următoarea: să iubiți aşa cum vă iubeşte Dumnezeu. 

Dacă intrați în lumea divină cu iubirea omenească, 
nu veți ajunge la nimic. 

Omul care are această iubire nu cedează ispitei, 
seducţiei. Este una dintre calitățile iubirii divine. 

Nimeni nu e capabil să-l ducă în ispită pe cel care 
are iubirea în suflet. 

Cel care are iubirea divină este invulnerabil. 


Animalele sălbatice recunosc şi ele iubirea. Când o 
întâlnesc, se trag înapoi. 

Când iubirea trece dintr-o lume în alta, creează 
suferință. Cel care înțelege această lege nu se 
descurajează niciodată. 

Când discipolul doreşte a dobândi cunoaşterea pe 
care o aduce iubirea, trebuie să se lepede de veşmintele 
vechi, adică de toate suferințele sale inutile şi să renunțe 
la egoism. 

lubirea este prima condiție a autodefinirii ființei 
omeneşti. 

A iubi înseamnă a fi în armonie cu lumea divină a 
iubirii, cu lumea iubirii îngerilor şi cu lumea omenească 
a iubirii, adică cu toate ființele binelui. 

Omul trebuie să ştie să-şi manifeste iubirea divină. 
Ea se manifestă în mii de feluri diferite pe care el trebuie 
să le cunoască. 


DARURILE IUBIRII 


Ţi e foame, vrei să-ți satisfaci dorința de a mânca. 
Ţi-e sete, vrei să-ți satisfaci dorința de a bea. Aceasta 
este iubirea. Când va intra în inima ta, va trezi în tine 
dorința de a lucra. 

Ce este iubirea? Este o poartă care îți permite să 
mergi spre Dumnezeu. 

Ura este şi ea o poartă, dar una prin care îl părăsim 
pe Dumnezeu. 

Dacă în această lume nu reuşeşti să intri în 
Dumnezeu, nu vei putea deloc în lumea cealaltă. Numai 
iubirea va putea face să intre în tine ceea ce e sublim şi 
nobil. 

Este de ajuns ca omul să primească o frântură de 
iubire ca să simtă un avânt în cugetul lui. În iubire 
există lumină, bucurie, expansiune, viață, condiții de 
evoluție şi posibilități de a vă bucura de toate 
binefacerile. 

Iubirea împarte chiar şi cele mai mici fărâme. 

Acolo unde lipseşte iubirea, sunt prezente 
suferințele şi moartea. 

Când îi iubeşti pe nemuritori, vei deveni nemuritor. 

Când iubeşti, dobândeşti ceva. 

Iubirea aduce consolare. Dacă vreți să fiți consolați, 
aplicaţi iubirea în viață. 

Când iubirea îl vizitează pe sărac, acesta devine 
bogat, în iubire vă extindeţi şi urcați mai sus. În 
neiubire vă micşorați şi coborâți. 

Cel care iubeşte se înalță. 

Toţi oamenii se înalță prin trei lucruri: prin iubire, 
prin înțelepciune şi prin adevăr. Nu există excepţii. În 


întreaga istorie a creației nu există ființă care să poată 
spune că s-a înălțat altfel. 

Ce este iubirea? Ceva ce câştigă întotdeauna. 

Ce este ura? Ceva ce pierde întotdeauna. 

Dacă cineva mă iubeşte, câştigă. Dacă iubesc pe 
cineva, şi eu câştig. 

De ce nu reugşiți să vă realizați dorințele? Pentru că 
nu cunoaşteţi încă iubirea în plenitudinea ei. Când omul 
are iubire, obţine cu uşurinţă restul. 

Sănătatea se obţine mulțumită iubirii. 

Neiubirea n-a contribuit încă la nimic. Neiubirea 
este o forță sustrasă iubirii şi folosită în altă direcție. 
Neiubirea va osteni şi va avea nevoie de odihnă. Nevoia 
de odihnă arată că trebuie să venim spre iubire ca să ne 
alimentăm din forțele ei. 

Când iubirea îți vorbeşte, ai totul. Nu există 
suferință mai mare decât cea provocată de faptul că 
iubirea nu-ți mai vorbeşte. Şi, când nu ne vorbeşte, o 
face din cauza lipsei noastre de înţelegere. 

Iubirea vine şi totul e aproape; când pleacă, totul e 
departe. Când soarele străluceşte, totul e clar; când 
apune, totul devine neclar. 

Trebuie să profitați de cele mai mici daruri ale 
iubirii. Să nu vă doriți să aveți daruri mari de la iubire. 

A iubi este lucrul cel mai greu şi, în acelaşi timp, cel 
mai uşor. Unii vor spune că e uşor să pui în practică 
iubirea. E uşor pentru cel care ştie, dar greu pentru cel 
care nu ştie. 

Fiinţele iubirii au totul din abundență. Ea este o 
forță magică. 

Îndată ce omul intră în iubirea divină, intră în 
legătură cu binefacerile şi le împarte semenilor. 

În iubirea omenească totul moare. 


Numai iubirea dă din ea însăşi. Tot ce avem îi 
datorăm ei. lubirea dăruieşte întotdeauna, curge mereu 
şi nu seacă niciodată. Iubirea spune: „lau totul şi 
dăruiesc totul”. Ca să reuşiți s-o înțelegeți, trebuie să 
dăruiți. 

În iubirea divină manifestată şi realizată: încolțeşte 
binele, creşte dreptatea, înfloreşte adevărul, 
înțelepciunea îşi arată roadele. 

Nu putem să înțelegem înțelepciunea şi adevărul 
fără iubire. Iubirea dă avânt gândirii. 

Iubirea nu este atentă numai la formele exterioare. 
Atâta timp cât acorzi atenţie doar formelor exterioare, 
trăieşti într-o lume fizică. Atunci când eşti atent la 
conținut, eşti într-o lume spirituală. Când eşti atent la 
sens, eşti într-o lume divină. 

Poţi vedea o ființă doar dacă o iubeşti. Numai ființa 
care iubeşte poate să vadă. Cel care nu iubeşte vede ca 
prin ceață. Nu vede şi nu aude. 

Când ajungi la iubire, trebuie să renunți la tot ce 
cunoşti. Nu-i vei vorbi despre suferințe, nu-i vei vorbi 
despre nimic. Nu vrea să-i vorbeşti despre trecut. Nu 
vrea să cunoască nimic nici despre viitor. 

Fiecare uşă deschisă vorbeşte despre iubirea 
înțeleasă. Fiecare uşă închisă vorbeşte despre iubirea 
neînțeleasă. Spunem despre cineva că „are inima 
închisă”. Nu bateți la inimi închise. Un om vrea să fie 
bogat, important, puternic. E o inimă închisă. Aceste 
lucruri n-au nimic în comun cu iubirea. Unii cred că, 
dacă se îmbracă bine, dacă au cunoştinţe, vor fi iubiți. 
Cunoaşterea este slujnica iubirii. 

Ea nu te va duce deloc la iubire. Cunoaşterea îi 
slujeşte iubirii ca mijloc de transport. 

lubeşti o persoană. Ea este un cuvânt în limbajul 
iubirii. Toţi oamenii sunt cuvinte ale iubirii. Pentru că 


aici, pe pământ oamenii nu sunt buni, nu mai sunt 
cuvinte ale iubirii, şi asta provoacă contradicții. 

Iubirea este actul cel mai liber al sfințeniei. 

Cine vrea să vorbească despre iubirea divină trebuie 
să aibă calități de erou. Care este sensul iubirii, rolul ei? 
Să-l înveţe pe om să trăiască în mod corect. 

Există zile speciale ale iubirii pe care numai noi le 
ştim. 

lubiți fără patimă. Aş fi vrut să vă transmit starea 
unui suflet plin de iubire şi de credință vie în 
Dumnezeu. Ce frumos e veşmântul pe care îl poartă! Nu 
există nimic mai frumos decât să găseşti o ființă în 
inima căreia trăieşte iubirea divină. E ca şi cum ai fi 
găsit o piatră prețioasă sau un izvor. Aceasta trebuie să 
fie imaginea pe care să o aveți despre iubire. 

Dacă ajungi în deşert cu iubirea divină, ea îl va 
transforma în grădină. 

Iubirea e cea mai puternică, este o forță. Nicio forță 
exterioară nu este capabilă să-i reziste. 

Îngerii se înclină în faţa iubirii. Când iubirea începe 
să vorbească prin intermediul unei ființe, aceasta din 
urmă devine puternică. Puternic este cel care are iubire. 
Nu e capabil de nimic dacă iubirea nu acționează în el. 
Fără iubire, nu există forță, sănătate, viață. Ştiu cât 
timp va rămâne cu mine o ființă, totul depinde de forța 
afecțiunii sale. Când iubim, rămânem mai mult. 

Iubirea este primăvară, neiubirea este iarnă. 
Neiubirea poate fi comparată cu apusul soarelui, 
iubirea, cu răsăritul soarelui. Iubirea e un foc pe care 
nimeni nu-l poate stinge. Când te-ai aprins de focul 
iubirii, vei arde veşnic. 

Toate legăturile pot să dispară, legătura iubirii, 
niciodată. 


Acolo unde e iubire, totul se poate realiza. Acolo 
unde nu e iubire, totul se distruge. 

Omul trebuie să trăiască în iubire aşa cum trăieşte 
în lumină şi în aer. 

Omul iubirii nu cedează ispitei, dar nici nu-i duce pe 
ceilalți în ispită. 

Când omul slab apare pe drumul iubirii, aceasta îl 
ocoleşte, ca să nu-l strivească. 

Pentru toți cei care nu cunosc iubirea, Dumnezeu 
are retorte speciale. Îi va educa. 

Când pomul începe să te iubească, se schimbă, dă 
fructe mai bune. Dacă te apropii de un izvor care te 
iubeşte, el începe să clipocească, să curgă mai cu 
putere. Dacă nu te iubeşte, debitul îi scade. În spatele 
izvorului stă o ființă inteligentă care te iubeşte. 

Dacă mâna unei persoane începe să te iubească, ea 
te iubeşte, sau persoana căreia îi aparține? 

Lumea suferă din cauza iubirii mici şi prosperă 
mulțumită iubirii mari. 

Sensul vieții constă în cucerirea permanentă a 
iubirii. 


GLASUL DINLĂUNTRU 


În interiorul invizibilului, în străfundul creaţiei, 
Domnul lucrează în taină în mintea şi inima oamenilor. 
Acţionează în fiecare celulă, calmează durerile, pune 
capăt tânguirilor şi gemetelor în lume. Va veni ziua în 
care va pune totul în ordine. El zice: „Nu-ţi fie teamă, 
aşteaptă puţin, fii răbdător, n-o să-ți mai fie rău”. Când 
ţi-e foame, El îți spune: „Peste puţin timp, vei avea 
pâine”. 

Nu există stare mai bună decât cea în care simți 
prezența lui Dumnezeu în adâncul sufletului. Eşti 
bolnav şi înlăuntrul tău el îți spune: „Nu-ţi fie teamă, 
curând te vei vindeca” Şi tu te vindeci. Treburile ți se 
încurcă, şi atunci Dumnezeu îţi zice: „Nu-ţi fie teamă, se 
vor aranja”. Şi chiar se aranjează. În zilele cele mai grele 
ale vieţii tale, El îți spune. „Nu-ţi fie teamă, totul se va 
rezolva”. 

Apa luată de la izvor astăzi are mai mare importanță 
decât cea luată în trecut. Este important ce ne spune 
Dumnezeu astăzi. În trecut, mama îi vorbea copilului în 
alt fel. Astăzi el a crescut, şi ea îi vorbeşte în alt mod. 
Dar, indiferent că e mare sau mic, aceste două feluri de 
a-i vorbi nu sunt contradictorii. 

Cine ne împinge spre ce este sublim şi nobil? 
Dumnezeu. Divinul din noi, acel glas lăuntric care ne 
vorbeşte este Dumnezeu. El vorbeşte înlăuntrul tuturor 
oamenilor. Când o persoană nu vrea să cedeze, glasul 
lăuntric îi zice: „Cedează, dăruieşte!” Uneori, glasul 
lăuntric spune: „Nu e bine ce faci”. 

Eşti mulțumit, te bucuri. Bucuria ta este cuvântul 
lui Dumnezeu. 


Dumnezeu le vorbeşte tuturor. Toţi îl aud când le 
vorbeşte. Când Dumnezeu începe să-i vorbească unui 
om şi chiar dacă îi spune un singur cuvânt, acesta face 
mai mult decât tot ce a putut omul să aibă până în acel 
moment. 

Numai Dumnezeu îl învață pe om. Vă doresc ca 
Dumnezeu să vă spună un cuvânt pe zi. Vă doresc să fiți 
treji când vă vorbeşte. Vă va spune doar un cuvânt. 
Dacă nu-l percepețţi, veţi pierde totul. Când Dumnezeu le 
vorbeşte oamenilor, cei mai mulți dintre ei dorm. Când le 
vorbesc îngerii, şi atunci dorm. 

Suferințele dezvoltă auzul omului ca să poată primi 
vibraţiile cele mai fine ale glasului divin. Aţi venit pe 
pământ ca să învățați arta de a asculta glasul lui 
Dumnezeu. Acum începe viața pentru voi. 

Ascultaţi glasul lăuntric care le vorbeşte inimilor 
voastre. Este glasul lui Dumnezeu. Nu există ființă pe 
pământ căreia să nu-i vorbească acel glas. 

Dacă puneţi în practică iubirea, îngerii vor începe să 
vă viziteze, aducându-vă zilnic o scrisoare de iubire de la 
Tatăl vostru. 

Când Atotputernicul începe să i vorbească unui om, 
în mintea lui apare o lumină mare, inima i se lărgeşte şi 
începe să-i iubească pe toți oamenii, toate animalele, 
florile, copacii, păsările. Totul e frumos pentru el. 

Ascultă ce-ţi spune Dumnezeu astăzi. Fii mulțumit 
de ce ţi-a spus în trecut. Ne închipuim că a vorbit 
cândva şi nu mai vorbeşte astăzi. Nu-i adevărat. 
Dumnezeu vorbeşte şi acum, dar, când faci o greşeală, 
nu-i auzi clar cuvântul, eşti indecis, eziți. Dumnezeu le 
vorbeşte tuturor ființelor, le vorbeşte tot timpul. 

Toate gândurile, toate sentimentele şi acţiunile 
omului se reflectă în conştiinţa divină, şi atunci 
Dumnezeu îi vorbeşte. 


Astfel conştiinţa omului se reflectă constant în 
conştiinţa divină, şi aceasta din urmă îi vorbeşte omului. 
Asta înseamnă că acea conştiinţă divină se reflectă şi ea 
în conştiinţa omului. 


IUBIREA NECUNOSCUTĂ 


Cineva pusese pe masa maestrului un măr mare şi 
frumos. Acesta a aruncat o privire scurtă spre fruct, a 
zâmbit şi a zis: 

- Un înger vine la voi şi vă aduce o binefacere sau 
un ajutor şi pleacă. Nu-i ştiţi numele. Comportaţi-vă şi 
voi la fel. 

Iubirea nu are mult timp ca să vă povestească ce 
este, care e numele ei. Este foarte ocupată. Din această 
cauză, îşi lasă binefacerile şi pleacă. 

Să iubeşti fără ca oamenii să ştie. E bine şi pentru 
tine. 

Cel care dăruieşte iubire nu trebuie să vorbească 
despre asta. Cel care o primeşte nu trebuie nici el să 
vorbească. Atunci când cineva iubeşte, să fie secret, 
ceilalți nu trebuie să ştie. 

Uneori doriți să le spuneți celorlalți cum a apărut 
iubirea în voi. 

Să nu vorbiți despre ea. Iubirea nu doreşte să vă 
audă spunând ce v-a dezvăluit. Dacă e nevoie, o va 
spune ea celorlalți. Slăbiciunea lui lacob nu consta în 
iubirea lui pentru Iosif, ci în faptul că îşi exprimase 
iubirea în fața fraților lui Iosif. Ei n-ar fi trebuit să ştie 
despre iubirea lui. Asta i-a fost greşeala. 

Iubirea ideală este dezinteresată. Puteţi iubi pe 
cineva fără ca el s-o ştie. 

Altfel iubirea îşi pierde caracterul dezinteresat. 
Aceasta este diferența dintre iubirea omului şi iubirea 
divină. Este greu să te conformezi legii iubirii 
necunoscute! 


Puţini reuşesc. Numai ființele avansate sunt 
capabile. 

Când iubiți, fiți fericiți pentru asta, deoarece 
împliniți voința lui Dumnezeu. 

Aceasta este legea: dacă veți spune că iubiţi, vă veți 
pierde iubirea, veți pierde ce aveţi. Iubirea se ascunde. 
Nu suportă dezonoarea, murdărirea. Când iubiți, nu 
spuneți nimic! Dacă spuneţi cuiva că îl iubiți, vor apărea 
contradicții. 

Respectaţi regula următoare: nu puteţi fi fericiți 
dacă nu iubiți cu o iubire necunoscută. Nu vă cer să 
credeți pur şi simplu asta. Experimentaţi timp de un an: 
iubiți fără să fiți cunoscuți, şi veți fi convinşi de acest 
adevăr. 

Fiți izvoarele din care apa curge neîntrerupt şi irigă 
sufletele fără ştirea lor. 


LEGILE IUBIRII 


Când ajungem la iubire, comunicăm cu Dumnezeu. 
Este singura modalitate care ne permite să ne apropiem 
de El. Dacă nu reuşim să ne apropiem, nu va putea să 
ne transmită cunoaşterea Sa. 

lată o regulă: când vorbeşti despre iubire, s-o faci în 
şoaptă, astfel încât abia să fii auzit. 

Să vorbeşti în acelaşi fel despre lumină şi 
înțelepciune. Să ai blândeţea răsăritului de soare. 

Virtuţile divine răspândesc mirosuri plăcute. 

Dacă dreptatea vă intră în inimă, adevărul în 
intelect şi sfințenia în voință, veți avea o aromă 
interioară mai plăcută decât a florilor. Această aromă, 
acest parfum se numeşte nux. Nu există nectar mai bun 
decât acest nux creat de natură. Este tocmai elementul 
pe care l-au căutat de secole alchimiştii. 

Când veți şti să-l realizați, veți fi nişte oameni 
fericiți. Bucuria voastră va fi atât de mare, încât n-aţi 
putea s-o descrieţi. Elementul principal al acestui nectar 
este iubirea. 

Ştiţi cine vă iubeşte fără să scoată o vorbă. Parfumul 
iubirii este ca al garoafei, se simte de departe. 

Diversitatea este o lege a vieţii. Fiecare poate să 
aplice iubirea după cum înţelege şi el nu se va înşela 
niciodată. Nu e necesar ca omul să fie învățat să 
iubească. 

O altă particularitate a iubirii este următoarea: nu 
vă veți putea manifesta iubirea în acelaşi fel față de toată 
lumea, îl veți iubi pe fiecare într-un mod specific. 
Deoarece fiecare persoană este o manifestare specifică a 
lui Dumnezeu, din acest motiv ea îşi manifestă iubirea 


într-un mod care îi este propriu. Simţiţi această nuanţă, 
simțiți că iubirea unei anumite persoane are calități 
intrinsece aparte pe care alta nu le are. Aceasta creează 
diferența dintre ființele omeneşti. 

Iubirea se manifestă întâi față de Dumnezeu, față de 
ce este sublim, apoi față de cei slabi, nevoiaşi, excluşi şi, 
în sfârşit, față de semenii noştri. 

Această ultimă formă de iubire se numeşte „iubire 
prin similitudine”. În ea există un schimb între suflete. 
Este o iubire a unei stări ascendente. În această iubire, 
sufletele cresc şi se dezvoltă, conştiinţa se extinde. 

Dacă un om de bine, dar cu caracter slab iubeşte un 
păcătos, cel dintâi va deveni ca păcătosul, va dobândi 
defectele lui. Dar, dacă iubirea primului este divină, 
acest lucru nu se va produce. 

În iubire trebuie să te înalți, să stabileşti legătura cu 
lumea invizibilă, cu Dumnezeu. Un om de bine este în 
legătură eu cei puternici, aflați sus. Altfel vei fi 
deposedat de bunătatea ta. Dar, dacă eşti în contact cu 
cei puternici de sus, cu Dumnezeu, înseamnă că ţi-ai 
depus avuţia în banca cerească, iar aici, pe pământ, 
porți doar carnetul de economii. Atunci este imposibil să 
ți se fure ceva. 

O lege spune că, atunci când două persoane se 
iubesc sau se urăsc, în prima fază, una ia de la cealaltă 
caracteristicile pozitive şi apoi pe cele negative. E 
inevitabil. Indiferent că iubiți sau detestați pe cineva, 
începeți să semănațţi cu acea persoană. 

Întrebaţi ce trebuie să faceţi ca să evitați această 
lege. Nu puteţi. În schimb, îl puteţi iubi pe Dumnezeu în 
fiecare om. Deci, iubiți-L pe Dumnezeu acolo unde se 
manifestă, ca să începeţi să-i semănațţi. Din acest motiv 
trebuie să începeți să-l iubiți pe Dumnezeu în fiecare 
ființă. 


O altă lege a iubirii spune: dacă iubeşti un om, iei 
jumătate din dispoziția sau din indispoziţia lui. Dacă 
sărăceşte, sărăceşti şi tu. Dacă câştigă, câştigi jumătate 
din bogăţiile lui. O altă lege spune: când oamenii nu te 
iubesc, rămâne întotdeauna cel puţin unul care să te 
iubească. Şi, când toţi te iubesc, rămâne cel puţin unul 
care să nu te iubească. Este inevitabil. Aceasta se referă 
la faza actuală a evoluţiei oamenilor. 

Întâlniţi o persoană care vă iubeşte. De ce vă 
iubeşte? Pentru că mai demult aţi dorit să vă iubească, 
şi asta se întâmplă astăzi. 

Neştiute sunt căile Domnului! 

O lege spune: când te gândeşti la ce are o ființă mai 
bun în ea, această ființă vine. 

O altă lege a iubirii spune: cel în care trăieşte 
iubirea are o forță de atracţie. E destul să treacă pe 
lângă o persoană pentru ca ea să simtă nevoia să-l 
urmeze. Dar asta se întâmplă la persoanele care au o 
conştiinţă trează. 

Cei care nu au conştiinţa trează consideră ființa 
iubitoare o persoană obişnuită. Ființa iubitoare este 
asemenea unei flori deschise care atrage albinele. 

De ce suntem atraşi de acea floare? Pentru că avem 
ceva de luat de la ea. lată ce reprezintă iubirea, viața 
ideală. Dacă principiul iubirii este prezent în noi, vom fi 
ca nişte magneți. Să primească de la Dumnezeu şi să le 
transmită celorlalți, aceasta este una dintre sarcinile 
omului. lubeşti anumite, persoane pentru că altele te 
iubesc şi cu această iubire le iubeşti pe primele. Este 
legea unității în iubire. 

Când spun că iubesc pe cineva, ştiu că această 
iubire este deja realizată undeva. Este realizată probabil 
în lumea fizică, spirituală sau divină. 


Sunt întrebat de ce iubirea îşi pierde din puritate. 
Ajungând la voi, gândirea, oricare ar fi ea, devine mediu. 
Trecând prin acest mediu de gânduri, iubirea este 
influențată de gândurile voastre impure şi-şi pierde 
astfel din puritate. 

În iubire există o lege importantă: cel care te iubeşte 
este mulțumit cu micile lucruri pe care i le dai. Chiar 
dacă cel care te iubeşte îți dă o boabă mică, fii fericit, 
pentru că ea va da naştere la ceva mare. Numai iubirea 
poate să transforme lucrurile mici în lucruri mari. În 
afara iubirii, lucrurile mari se micşorează treptat, pe 
când în iubire lucrurile mici devin mari. Trebuie să 
trăim toate astea. 


REGULILE PRACTICE 


Omul trebuie să ştie că nu va înceta niciodată să 
studieze. După ce va termina studiile într-o şcoală, va 
continua să studieze în alta. Omul poate să nu se mai 
ducă la liceu sau la facultate, dar există altă facultate 
care nu are nici început, nici sfârşit. Viaţa pe pământ îl 
pregăteşte pe om pentru o altă viață, mai mare. Viaţa pe 
pământ e un laborator în care se fac experienţe de tot 
felul. 

Omul trebuie să reflecteze îndelung la lucrurile 
frumoase, trebuie să aibă gânduri frumoase, sentimente 
frumoase şi acțiuni frumoase ca să poată elabora ce are 
valoare în caracterul lui. 

Dacă vă trece prin minte un gând frumos, nu-l 
pierdeţi, primiți i şi realizaţi-l. Dacă nu-l acceptaţi, unul 
negativ vine în locul lui. În acel moment, ființe ale 
vampirismului spiritual îşi fac apariția şi vă afectează. 

Trebuie să vă filtrați gândurile, sentimentele şi 
acțiunile. Dacă punem un ou de rață sub cloşcă, iese o 
rățuşcă, dar găina nu e mama ei. Acelea dintre gândurile 
noastre cu care nu suntem de acord nu sunt ale 
noastre. Să plece rățuştele ieşite din ouăle de rață şi să 
rămână numai puişorii. 

Unuia dintre voi îi spun-. „Tatăl şi mama ta decedați 
acționează în tine. Îți sugerează uneori lucruri negative”. 
Educă-i. De exemplu, când o persoană te ofensează, 
tatăl îți zice: «Nu trebuie să suporţi asta, trebuie să 
ripostezi, ai şi tu demnitate!» 

Mama îți spune şi ea ceva de genul ăsta. lată ce să-i 
spui tatălui: «Ce se va întâmpla dacă îi răspund, dacă îi 
adresez o injurie? Va urma scandal şi un rezultat trist. 


Şi, chiar dacă m-ar face cum i-ar veni la gură, asta tot 
nu m-ar schimba». Mamei îi vei spune: «Nu e un om rău. 
A zis toate astea, pentru că era enervat. Când o să-i 
treacă, o să fie iar drăguţ». 

Se spune: „Striveşte sub talpă şerpii şi scorpionii”. 
Asta înseamnă că trebuie să supui, să domini tot ce e 
inferior şi negativ în tine. 

Când îndrepţi o greşeală, voinţa se întăreşte. Cel 
care nu poate să-şi îndrepte greşeala are o voinţă slabă. 

Dacă aveți tendința să vă mâniaţi uşor, urmaţi 
sfatul acesta: când simțiți că vă înfuriați, luaţi 
stropitoarea şi apucaţi-vă să udati florile. În felul acesta 
se produce o transformare a energiilor. 

Dacă sunteți nerăbdători din fire, călătoriți într-o 
regiune muntoasă, spre izvorul unui râu cu apă 
limpede. 

Dacă ați fost martorii unei dispute, scena îşi va lăsa 
amprenta în voi ca pe o peliculă fotografică. Treceţi mai 
departe, dar filmul scenei rămâne înregistrat în voi şi se 
proiectează din când în când, făcând zgomot. Din acest 
motiv, e mai bine să nu ascultați cuvintele şi scenele 
negative, ca să nu se înregistreze în conştiinţa voastră. 

Să zicem, de exemplu, că aveţi buzunarul plin de 
monede. La un moment dat, băgați mâna în buzunar şi-l 
găsiţi gol. Întâi de toate, păstraţi-vă calmul, acesta este 
felul de a vă educa al fiinţelor de sus. Îi sugerează cuiva 
să vă pună bani în buzunar şi, mai târziu, îi sugerează 
altuia să vi-i ia. Sau vă dau sănătate şi apoi v-o iau. 
Toate acestea sunt teste, puneri la încercare ca să puteți 
evolua. 

Treci prin fața unei case frumoase şi îți doreşti să fie 
a ta; greşeşti. Să-ţi pară bine pentru proprietarul ei. 


Se spune: „Nu te împotrivi răului”. Asta înseamnă că 
nu trebuie să lupţi cu răul în tine, ci să-i faci loc 
divinului. Atunci răul va dispărea de la sine. 

Ca să nu-şi prejudicieze calitățile, omul trebuie să 
îndepărteze cunoştinţele inutile care nu-i aduc nimic. 

Contradicţii apar la oamenii de astăzi, pentru că nu 
ştiu să deosebească lucrurile esențiale de celelalte. 

Când eşti bine-dispus, se creează lumea ta. Când 
eşti indispus, lumea ta se năruie. 

Când omul nu reuşeşte să-şi exprime în mod corect 
forțele spirituale, devine mai puţin sensibil. 

O persoană consideră că nu este înzestrată să le 
vorbească oamenilor. Atunci îi spun să cânte din gură 
sau la un instrument. Să foloseşti un dar prin care 
Dumnezeu te va binecuvânta. Când eşti croitor, chiar 
dacă nu ştii să vorbeşti bine, poţi să coşi haine pentru 
oameni şi să intri în contact cu ei. Dacă eşti agricultor, 
mergi în grădina lor şi seamănă ceva. Dacă eşti violonist, 
cântă puțin pentru ei, şi astfel veți stabili o relație. Dacă 
eşti cizmar, fă-le pantofi, şi vei intra în relaţie cu ei. 

Există ființe reci care ne iau din căldură când trec 
pe lângă noi. 

Există ființe calde care ne iau frigul. Dacă ai 
căldură, vei fi bine primit oriunde te-ai duce. Dacă eşti 
rece, nu vei fi bine primit. 

Nu vorbi despre ce ai de făcut. După ce ai terminat, 
poți să vorbeşti. Nu vorbi despre lucruri înainte de a le fi 
făcut, altfel vei avea parte de bețe în roate. 

Dacă vrei să te exprimi cu privire la un subiect, 
reflectează înainte de a vorbi, ea să găseşti o formă 
frumoasă de exprimare. 

Din fiecare dintre lecturile voastre trebuie să 
extrageți o frază care să vă folosească drept regulă de 
aplicat în viaţă. 


Fiți tandri şi delicaţi unii cu alții, deoarece gândurile 
şi sentimentele divine se dezvoltă doar într-un mediu 
unde domneşte respectul reciproc. 

Când vă apropiaţi de o persoană blândă, aveţi o 
senzaţie plăcută pe care v-o oferă învelişul ei cald. 
Sănătatea depinde de blândeţe. Când omul îşi pierde 
blândeţțea, începe să se usuce, să devină mai dur şi se 
îmbolnăveşte cu uşurinţă. Prin blândeţțe, eu înțeleg 
manifestarea sufletului în lumea fizică. Atunci când 
vorbesc despre tandreţe, înțeleg manifestarea sufletului 
în lumea astrală. 

Dacă ofensați o persoană, îl ofensați pe Dumnezeu 
în ea şi veți plăti cu o suferință. 

Dacă vedeţi o mică floare cu corola în jos, opriți-vă 
lângă ea ca să înţelegeți ce înseamnă asta. Dacă suferiți 
de o scădere a moralului, veți găsi ceva în comun cu ea. 
Căutaţi un mijloc s-o ajutaţi. Dacă vedeţi că are nevoie 
de apă, udaţi-o. Veţi constata imediat că, înviorată, 
reînsuflețită, îşi va înălța corola şi va începe să privească 
veselă spre lumea divină. 

Dacă sunteţi inteligenți, veţi înțelege că apa ca 
simbol al vieţii este capabilă să amelioreze starea 
oricărei ființe vii. 

Aşadar, când sunteți descurajaţi, ezitanți sau 
cuprinşi de îndoială, aduceţi în voi viața divină. 

Să fii capabil să transformi stările negative în unele 
pozitive înseamnă să fii cu adevărat un om învăţat. Ce 
reprezintă stările negative? Legea generală de 
transformare a stărilor spune: când eşti trist, înalță-te! 
Dacă o persoană tristă se deplasează în lumea realității, 
tristeţea i se schimbă în bucurie. În viața adevărată, 
contradicția nu există. 


CELE DOUĂ REGULI FUNDAMENTALE 


Iubirea de Dumnezeu şi împlinirea voinţei Sale sunt 
cele două reguli fundamentale ale vieții. 

Să trăieşti în Dumnezeu înseamnă să nu te 
împotriveşti niciodată  divinului cu gândul, cu 
sentimentele sau cu faptele. 

Înainte de orice, omul trebuie să-l slujească pe 
Dumnezeu. Scripturile spun: „Nu fiți sclavii oamenilor” 
(Corinteni 7,22 (n.tr.)). 

O autoritate există în lume. Această autoritate este 
Dumnezeu. 

O persoană crede în Dumnezeu. Asta nu înseamnă 
încă nimic. La ce ţi-ar folosi să crezi în preşedintele 
statului dacă nu-i respecţi legile? 

Orbul nu vede lucrurile. Cel care nu gândeşte este 
orb din punct de vedere intelectual. Cel care nu 
împlineşte voința lui Dumnezeu este orb spiritual. 

O lege spune: „Când omul nu împlineşte voința lui 
Dumnezeu, îi face loc răului în el”. Adică devine 
vulnerabil şi cedează în fața forțelor negative care 
acționează în lume. 


BINELE IUBIT DE SUFLETUL OMULUI 


Ce caută sufletul omului în aspiraţiile lui cele mai 
sfinte, la ce visează? 

Obiectul vieţii este căutarea lui Dumnezeu. Astăzi 
toată lumea caută ceva. Pe cine caută? Pe Dumnezeu, 
marea cauză a vieţii. Viața provine din Dumnezeu. 

Dumnezeu se află în fiecare ființă care trăieşte. 
Gândeşti, şi în gândirea ta se află Dumnezeu. 

Idealul omenesc este unul; idealul pe care omul îl 
caută ici şi colo, de la o viaţă la alta, este mereu acelaşi. 
Omul îl caută pe Dumnezeu. Singurul bine iubit de 
sufletul omului este Dumnezeu. 

Visul, dorința interioară a sufletului omenesc este 
Dumnezeu. 

Când suferi, când durerile şi necazurile te copleşesc, 
acestea sunt manifestarea unui elan al sufletului care 
caută o deschizătură ca să-l vadă pe Dumnezeu. Şi, 
când l-a văzut, se simte pregătit pentru toate sacrificiile. 

Omul aşteaptă mii de ani să vină la el Dumnezeu. 

Omul îl caută în lume pe Dumnezeu. Dacă e 
conştient sau nu, aceasta e altă poveste. Dacă îl cauţi, 
vei urca sus în capul tău, îți vei deschide receptorul- 
emițător şi vei intra în legătură eu lumea sublimă. 
Credeţi că, dacă imaginea lui Dumnezeu va intra în 
capul vostru, nu va produce în voi marea transformare? 

Când ființa caută iubirea, în realitate ea caută 
imaginea sfântă a lui Dumnezeu, năzuieşte la 
Dumnezeu. Toţi oamenii caută această imagine sfântă. 

Voi întrebaţi-, „De ce există iubirea între oameni?”. 
Iubirea dintre două persoane este manifestarea iubirii 
primordiale care există între Dumnezeu şi sufletul 


omului. Dar, coborât pe pământ, sufletul nu este capabil 
de trezire şi de înțelegere imediată în ceea ce priveşte 
relaţia iniţială. În consecință, omul îşi exprimă iubirea 
fără discernământ. El are dreptul s-o facă, dar rezultatul 
acestei iubiri va fi diferit în funcție de obiect. Dacă vei 
iubi un cal, vei avea un rezultat; dacă vei iubi un pom 
fructifer, rezultatul va fi cu totul altul. Iar iubindu-l pe 
Dumnezeu, rezultatul iubirii tale va fi complet diferit de 
rezultatele tuturor celorlalte feluri de iubire. 

Ca să-l găsească pe Dumnezeu, omul trebuie să 
folosească fiecare dintre dorințele sale. Tu spui: „Vreau 
să mănânc”. Deci trebuie să-l găseşti pe Dumnezeu 
pentru a te hrăni. O jumătate de oră în compania lui 
Dumnezeu face mai mult decât un milion de ani 
petrecuți fără Dumnezeu. 

Iubirea pe care Dumnezeu o manifestă față de noi 
este umiditatea care vine de la ocean, în timp ce iubirea 
noastră pentru Dumnezeu este apa ce trebuie să se 
întoarcă în ocean. Dacă această umiditate nu va veni, 
râurile vor seca. Şi, la rândul lui, fiecare râu trebuie să 
se verse în ocean ca să primească sare. Astfel înțeleg 
armonizarea interioară a omului. 

Omul trebuie întâi să înveţe să bea din izvorul curat. 
Având obiceiul să bea vin, beţivul crede că nu poate să 
se lipsească de el. Se poate trăi fără vin, nu şi fără apă. 
Se poate trăi fără iubire omenească, nu şi fără iubire 
divină. 

Vă veţi gândi la Dumnezeu ca la cel mai frumos, cel 
mai mare lucru de pe lume. Dacă vă gândiţi mereu la El, 
vi se va arăta. Soluția constă în iubire. 

Faust a rezolvat, în parte, această problemă. A găsit 
fericirea făcând bine oamenilor. 

Dar n-a reuşit să atingă idealul care constă în a 
lucra pentru Dumnezeu. În ideea socială, omul lucrează 


pentru binele societăţii; în ideea divină, lucrează din 
iubire de Dumnezeu. Faust n-a ajuns la această 
concepție. 

Iubirea de Dumnezeu este o ştiinţă pentru sufletele 
sublime. Este calea cea mare pe care au parcurs-o ele 
însele. Când va merge în lumea invizibilă, cel care 
iubeşte marele principiu creator şi creația va avea acces 
la toate şi va fi admis peste tot. 

Vreau să-l îndrăgiți pe Dumnezeu atât de mult încât 
casele voastre să fie protejate pe toate cele patru laturi şi 
inima să vă vibreze de iubire. 

Florile, izvoarele, stelele ştiu unde se găseşte cel pe 
care îl iubeşti. Începe prin a le iubi, şi abia după aceea 
îți vor arăta unde se află El. Ele ştiu. lubeşte-le! 

Iubirea de Dumnezeu este experiența mistică pe 
care fiecare o va găsi şi o va trăi în felul lui. 

Sensul vieţii terestre este unul: cunoaşterea lui 
Dumnezeu. Atunci sufletul omului se află în El, trăieşte 
în iubirea divină, în iubirea nelimitată care se manifestă 
peste tot în lume. Să nu credeți că în afara lui 
Dumnezeu veți dobândi ceva măreț. Nu veţi putea decât 
întru Dumnezeu. Când veţi începe să-l iubiți pe 
Dumnezeu, o lumină frumoasă se va aşterne pe fața 
voastră. Atâta timp cât îl iubim pe Dumnezeu, suntem în 
Cer, în rai. Când începem să ne îndoim de El, suntem în 
iad; acolo e locul suferințelor, al întunericului, al 
cruzimii. Suferințele vă urmăresc pas cu pas. 

Acum sunteți în rai. Ca să nu ieşiţi, aveţi grijă să nu 
faceți vreo greşeală. Când îl respingeţi pe Dumnezeu, vin 
şi suferințele. Când credeţi în El, acestea dispar. Când 
începe să-L iubească pe Dumnezeu din tot intelectul lui, 
din toată inima, din tot sufletul şi din toate puterile, 
lucrând în mod conştiincios, omul este capabil să 
transforme suferinţele în bucurii. În caz contrar, vă veţi 


găsi în viața temporală şi nu veţi reuşi să realizaţi ce 
doreați. Veţi îmbătrâni înainte de vreme. Se spune: „Nu 
voi permite putrezirea, descompunerea”. Este experiența 
celui care îl iubeşte pe Dumnezeu. 

Dacă îl iubiți pe Dumnezeu, El va veni la voi şi viața 
voastră se va îmbunătăți. Dacă sunteți bolnavi, vă veți 
însănătoşi; dacă sunteţi nevoiaşi, veţi fi copleşiți cu de 
toate. Chiar dacă veți intra în foc, nu veți pieri. Veţi avea 
toate uşile deschise. 

Cineva a zis: „Nu vreau să sufăr”. lubeşte-L pe 
Dumnezeu, şi vei avea totul. 

Cecitatea şi surditatea dispar, totul se rezolvă ca 
prin minune. 

Atâta timp cât iubirea e prezentă în voi, toată lumea 
vă va sluji. Acolo unde este iubire, e prezentă şi Mama. 
Dar, acolo unde nu e iubire, nici Mama nu e. 

O lege spune: „Dacă îl iubeşti pe Dumnezeu din tot 
intelectul, din toată inima, din tot sufletul şi cu toată 
forța, vibrezi în acord cu întregul univers şi atragi 
energiile din întregul cosmos, ele te vor regenera şi 
înălța. 

Cel care îl va iubi pe Atotputernic va avea totul. Va fi 
înconjurat de oameni de bine, toţi vor fi prevenitori cu el. 
Dacă e agricultor, recolta sa va fi abundentă, va primi 
toate binefacerile. Dar cel care n-are iubire față de 
Atotputernic nu primeşte nicio binefacere, adică nu e 
capabil s-o primească. 

Toţi vor să fie înţeleşi şi iubiți de oameni. Atâta timp 
cât oamenii vor dori asta, vor suferi. 

Dacă vreţi să fiți înțeleşi şi iubiți de oameni, trebuie 
întâi să-l iubiți pe Dumnezeu. 

Numai cel care îl iubeşte pe Dumnezeu are 
personalitate. Un om adevărat este cel care iubeşte 
nelimitat. Asta îl defineşte ca ființă omenească. Atunci 


veți fi flori înflorite şi veți răspândi un parfum foarte 
plăcut. Veţi fi atunci un izvor care curge tot timpul. 
Iubind nelimitat, veţi intra în libertate. 

Centrul iubirii de Dumnezeu se găseşte în partea 
superioară a capului. Acest centru se numeşte „lotusul 
cu multe petale”. Nu este deschis încă. Iar câtă vreme 
nu e deschis, nu puteţi înțelege viaţa. Îndreptaţi-vă 
gândurile spre acest centru, ca să se deschidă. Dacă nu- 
L iubiți pe Dumnezeu rămâneți întotdeauna înăcriţi, 
iritați şi veşnic nemulțumiți, sunteți în contact cu 
principiul grosolan al vieţii. În iubirea de Dumnezeu, veţi 
atrage energii cosmice care creează condiţiile necesare 
manifestării însuşirilor voastre. Oare oamenii din 
prezent se iubesc? Iubirea lor e fictivă, adică trecătoare. 
Mă refer la marea masă. Iubirea lor se raportează la 
sentimente, n-au evoluat îndeajuns ca să-L iubească pe 
Dumnezeu. 

Iubirea de Dumnezeu este o concepţie nouă. Această 
idee a apărut la oameni din epoca profeților, dar e abia 
la primii paşi. Iubirea de Dumnezeu nu le este dată celor 
care nu fac eforturi. Acum, va fi obţinută treptat. 

Trebuie să fie create următoarele patru legături. 
Prima: de la Dumnezeu la oameni. A doua: de la noi la 
Dumnezeu, adică de la creat la Dumnezeu. A treia: de la 
om la om. A patra, cea mai înaltă, este de la Dumnezeu 
la Dumnezeu. 

Ce înseamnă cea de-a patra legătură? înseamnă a-L 
vedea pe Dumnezeu în mine, dar şi în voi. 

După ce-L veţi găsi pe Dumnezeu, le veți găsi pe 
toate ființele omeneşti. Trebuie să-L iubim pe Dumnezeu 
ca să putem învăţa să le iubim şi pe celelalte ființe. Când 
veți atinge ilimitatul în orice ființă, îi veți vedea chipul 
cel mai frumos pe care l-aţi văzut vreodată, un chip care 
exprimă blândețţe şi inteligenţă. 


Iubirea de Dumnezeu este capitalul pe care trebuie 
să-l valorificăm. Este noua cultură. 

Nu puteți să fiți fericiți dacă nu-L iubiți pe 
Dumnezeu. Aceasta înseamnă să iubim lumea întreagă, 
tot ce trăieşte. 


CUNOAŞTEREA LUI DUMNEZEU 


Ideea de Dumnezeu trebuie să fie ideea directoare a 
tuturor oamenilor. Când ajungem la această idee, 
trebuie să avem un singur gând. Când ajungem la ce 
este omenesc, fiecare e liber să gândească după cum îi 
pare mai bine. 

Măcar o dată în viaţă ar trebui să aveți această 
experienţă: să-L cunoaşteţi pe Dumnezeu. 

În realitate, Dumnezeu este fiinţa cea mai cunoscută 
şi cea mai necunoscută din lume. Dumnezeu este 
prezent în pâinea pe care o mâncăm, în apa pe care o 
bem, în aerul pe care îl respirăm. E prezent şi în lumină. 

În fața noastră apare marea sarcină: să-L 
cunoaştem pe Dumnezeu. Când o ființă îl cunoaşte pe 
Dumnezeu, lumina care se revarsă peste ea o dispune să 
facă un sacrificiu adevărat. 

Dacă, într-adevăr, credeţi că în câteva mii de ani îl 
veți găsi şi îl veți cunoaşte pe Dumnezeu, vă înşelați; cu 
atât mai puţin în 10-20 de ani. Nici îngerii, care sunt 
atât de inteligenţi, nu-L cunosc încă. A-L cunoaşte pe 
Dumnezeu este un proces neîntrerupt, etern. 

Toţi vom învăța în mod continuu să-L cunoaştem pe 
Dumnezeu în iubirea lui nelimitată, în înțelepciunea şi 
adevărul Lui. Chiar şi divinităţile, pe calea spre 
Dumnezeu, se simt neştiutoare ca nişte copii. 

Frumuseţea vieţii constă în lucrurile de neînțeles. 
Care sunt marile lucruri de neînțeles? 

Ca să ajungem să-L cunoaştem pe Dumnezeu, 
trebuie să sacrificăm totul pentru El. Cel care îl 
cunoaşte pe Dumnezeu va începe o nouă ştiinţă şi o 
nouă cultură la care lumea nici n-a visat încă. 


Ca să-L cunoască pe Dumnezeu, omul are nevoie nu 
de una, ci de mai multe eternități. 

A nu manifesta interes față de Dumnezeu înseamnă 
a nu fi interesat de lecţiile care ţi se predau, a chiuli de 
la şcoală. 

Cel care nu încearcă să se apropie de Atotputernic 
pierde. Cel care pierde se expune unor mari suferinţe. 

Legea spune: „Nu-L puteţi cunoaşte pe Dumnezeu 
dacă nu-L iubiți”. 


ELIMINAREA VECHIULUI 


Vine un val nou din spațiul cosmic, valul iubirii 
divine. Este numit şi „valul de foc. Vibraţiile acestui val 
sunt foarte puternice şi nu pot să fie suportate de orice 
organism omenesc. Din acest motiv, se spune că 
Dumnezeu este un foc mistuitor. Cei care sunt pregătiți 
să suporte vibraţiile acestui val şi îl acceptă vor primi 
iluminarea. Cei care nu vor putea să le suporte îl vor 
simţi ca pe un foc care îi va arde şi le va provoca 
suferințe mari. Acestea îi vor pregăti ca să accepte 
iubirea, ca să se trezească. lată de ce acest val de iubire 
care vine se numeşte şi „focul divin”. El va arde tot ce 
este vechi şi impur. Când oamenii vor fi fost trecuți prin 
acest foc divin, împărăția divină va fi instaurată pe 
pământ. Eu zic: „Când va veni focul iubirii, unii se vor 
ilumina, alții vor fi arşi, vor trece prin căință”. 

Astăzi vă aflați într-o fază importantă a vieții 
voastre. Nu va mai dura mult până când veţi trece prin 
foc. Asta se va întâmpla în epoca voastră. Acest val de 
foc se va revărsa curând şi va curăța lumea. Toate 
gândurile, toate dorințele omeneşti vor trece prin acest 
foc, care este cea mai bună dezinfecţie. 

Marea viaţă a intrat deja în voi şi vă va transforma. 
Aşa cum fierarul pune fierul în foc ca să-l separe de 
impurități, aşa şi marea lume inteligentă ne va face să 
trecem prin foc ca să ne purificăm şi să ne călim. 

Ființele care vin de sus spun: „Vom răsturna 
pământul şi vom alunga răul. Nu va mai încerca să vină 
altă dată printre voi”. 

Degradarea actuală este cauzată de această mare 
viață care se apropie acum. Dacă oamenii nu 


îmbrăţişează de bunăvoie principiul lui Hristos, întreaga 
cultură de acum va trece de şapte ori prin foc şi va fi 
purificată şi reînnoită. Valul de foc va traversa intelectul 
tuturor oamenilor. Veţi trece toți prin acest foc divin, 
sufletele voastre vor fi eliberate şi veți scăpa de sclavie. 

Dacă oamenii nu se trezesc şi nu se ridică în 
picioare, toate „plăpumile” în care s-au înfofolit vor fi 
arse. Tot ce a creat omul va arde şi va fi transformat în 
praf şi pulbere. Vă vorbesc aici despre venirea zilei lui 
Dumnezeu şi vă spun acum: „Suntem în ziua lui 
Dumnezeu . 

A rămas doar o jumătate de oră până la ultimul 
tren. Vai de cei care n-au achitat înainte nota de plată! 
Dacă Europa nu-şi corectează greşelile, o aşteaptă mari 
suferințe. 

Vine Atotputernicul, a pus deja piciorul pe pământ. 
Suferințele care se înmulțesc şi se intensifică permanent 
sunt dovada şi semnul venirii iminente a lui Dumnezeu 
în această lume. 

Ştiţi ce a hotărât El? Să ardă tot ce e impur. O 
pulbere aşa cum n-aţi mai văzut niciodată se va ridica în 
aer. 

O purificare generală se va produce pe pământ, vine 
un Paşti inimaginabil pentru minţile voastre. Nu va 
rămâne nimic din statele europene şi din planurile 
diplomaților europeni. Iubirea va distruge tot ce e vechi. 
Apoi vom începe să construim. Această efervescenţă din 
societăți, această agitație din rândul celor afectați de 
suferință sunt semnele care prevestesc că Dumnezeu a 
pătruns peste tot. 

Aceasta are legătură cu karma omenirii, acumulată 
în miile de ani care au trecut. Ne găsim în ajunul unei 
vieți noi. Omenirea nu poate intra în ea înainte ca toate 


concepţiile, gândurile şi sentimentele vechi să nu fie 
arse, fără excepție, în suferință. 

Timp de milenii, omenirea s-a folosit de energii 
negative care astăzi se întorc împotriva ei. Oamenii s-au 
îndepărtat de la calea lor, consecința fiind toate 
necazurile care i-au lovit. Oamenii s-au îndepărtat de 
multe lucruri şi evoluția lor a fost întârziată. Lumea 
invizibilă doreşte să-i ajute ca să poată evolua în mod 
corect. Ea trimite lucrători care, cu ciocanele în mână, 
muncesc la sălaşurile oamenilor. Acestea se numesc 
„condiții defavorabile”. Prin viața lor nechibzuită, 
oamenii eliberează răul şi vin suferințele. Ceea ce simte 
şi trăieşte omenirea, apăsându-i greu pe umeri astăzi, 
este karma ei. Este o datorie ce trebuie să fie plătită. 
Femeia „luată” din Evanghelia lui Matei (24, 41) şi-a 
lichidat deja karma, e liberă de orice obligaţie. Cealaltă, 
„femeia lăsată”, încă nu şi-a lichidat karma. 

Aşadar, evenimentele din prezent sunt lichidarea 
karmei. Astăzi se produce în mod foarte concentrat o 
lichidare accelerată a greşelilor omeneşti comise în 
existenţele trecute. 

Toate frunzele vechi cad toamna, sunt suprimate 
indiferent că vor sau nu. Rămân doar mugurii care vor 
da naştere unor ramuri, frunze şi flori noi la primăvară. 

Frumusețea vieții constă în transformări. După 
furtună vine vreme bună. 

Evenimentele de acum sunt ca furtuna, vor trece. 
Tot ce se produce în prezent este spre bine. Oamenii 
cred că ordinea mondială actuală este cea mai bună, dar 
Dumnezeu s-a săturat de crimele pe care ei le comit. 

Karma popoarelor europene a ajuns deja la 
maturitate şi îi provoacă suferințe întregii omeniri. 

Suferințele sunt semn că oamenii trebuie să-şi 
schimbe felul de a trăi şi să accepte învăţătura divină. 


Evreii n-au vrut să accepte învățătura lui Hristos şi au 
venit suferințele. Popoarele creştine n-au aplicat 
învățătura lui Hristos şi suferințele le asaltează astăzi. 
Vin timpuri pline de durere, pentru că oamenii n-au 
acceptat în mod liber să îndeplinească Voința Divină. 
Această epocă a şi sosit. Tulburări şi mai mari - 
exterioare şi interioare - se vor produce pentru ca 
oamenii să se trezească şi să îndeplinească voia divină, 
care este slujirea lui Dumnezeu. Toate acestea vor veni, 
vor fi impuse omenirii. 

Cultura actuală dispare. Vine deja o nouă cultură şi 
ea va fi aplicată treptat în viață. Lumea invizibilă a 
hotărât să le dea o lecţie contemporanilor noştri 
cultivați, ca să-şi amintească de ea o mie de ani de- 
acum înainte. Se spune: „Mânia lui Dumnezeu se va 
revărsa asupra fiilor neascultători”. Aceasta înseamnă că 
olarul va sparge oalele cu defecte. 

În prezent, pământul întreg trece prin mari 
transformări, printr-un proces de reorganizare. Acesta 
va dura până când energiile sale vor fi reechilibrate. El 
va suporta tulburări profunde. Există modalități prin 
care să se afle care sunt regiunile planetei care vor fi cel 
mai afectate. 

Europa întreagă este cuprinsă de spaimă. Lumea 
întreagă se agită şi se clatină. Nu vă fie teamă. În aceste 
timpuri grele, îl vom cunoaşte pe Dumnezeu şi vom 
înțelege că este o mare energie inteligentă care 
transformă totul în bine. Rămâneți calmi şi paşnici şi să 
ştiţi că epoca pe care o trăim este cea mai bună. 

Europa întreagă trece prin suferințe cumplite. 
Europa actuală a aşezat pe fluviu un baraj care într-o zi 
va ceda sub presiunea valurilor. Din această cauză, cel 
care se află deasupra oraşului încearcă să se salveze la 


munte; cel care se găseşte la etajul inferior urcă la etajul 
superior. Vorbesc în mod simbolic. 

Se pune întrebarea ce ne aşteaptă în viitor. 
Imaginaţi-vă că sunteți la Polul Nord, unde totul e 
acoperit de gheață. Casele sunt făcute din gheaţă, nu 
vedeți apă nicăieri. Vă spun să luați măsuri, pentru că 
pământul va suferi o mare transformare. Soarele va 
începe să ardă foarte intens, va topi gheața, la fel şi 
casele, şi veți începe să vă duceţi la fund. Veţi spune: 
„Ce soartă rea se abate asupra noastră!” Nu e soarta rea, 
ci blocurile de gheață care se topesc. 

Acum vă spun: „Dacă nu vă corectaţi viața, vă 
aşteaptă acelaşi lucru”. Nu e o ameninţare, ci cursul 
firesc al vieţii. Marele val, care e acum pe punctul de a 
veni, va distruge blocurile de gheaţă şi le va transforma 
în apă. Este un mare val inteligent. Nu e departe. După 
aceste evenimente, egoismul omului va dispărea, iar 
oamenii vor începe să trăiască liberi şi ca fraţii. A venit 
vremea în care oamenii trebuie să părăsească vechea 
viață. 

Acest Dumnezeu despre care vă vorbesc va zgudui 
pământul. Atunci veţi şti dacă v-am spus sau nu 
adevărul. Scripturile spun că Dumnezeu va zgudui 
pământul şi fiecare ființă vie va recunoaşte că în lume 
există o dreptate, un adevăr, o virtute, o iubire şi o 
înțelepciune. Oamenii din lumea întreagă trebuie să ştie 
că Dumnezeu există în lume şi vor recunoaşte acest 
fapt. 

Spuneţi că nu sunteți încă pregătiți pentru asta, că 
e încă devreme. 

Ce vă face să credeți că e încă devreme? Pământul 
se va cutremura, pentru că nu sunteți în acord cu 
Divinul. Apoi, după ce puştile şi tunurile vă vor fi 
distruse, vi se va pune întrebarea: „Veţi fi ascultători>”. 


Şi veți răspunde: „Da, vom fi ascultători”. Văzând toate 
acestea, cu toții o să vă potoliți. Pământul întreg va fi 
cutremurat atât de rău, încât nu va mai rămâne nici 
urmă din cultura de acum. Totul se va petrece în acord 
cu marile legi ale naturii. Ordinea din prezent, 
minciunile oamenilor vor dispărea. 

Hristos a zis: „Soarele şi luna se vor întuneca şi 
stelele vor cădea”. Asta înseamnă că toate concepţiile 
religioase false îşi vor pierde sensul, că puterea 
temporală se va tulbura şi-şi va pierde forța. 

De aceea discipolii trebuie să lucreze la propria 
evoluție, să îmbrace o platoşă rezistentă, să-şi pună pe 
cap o cască pentru a rezista la acest val de încercări şi 
de suferinţe prin care va trece omenirea. Această platoşă 
este iubirea. 

Multor oameni le este dat să înveţe din propriile 
greşeli. Dacă li se vorbeşte, nu înţeleg. Şi atunci trebuie 
să înveţe păşind pe calea suferinței. Acest torent tulbure 
format din suferințe şi potrivnicii se va opri la sfârşitul 
secolului. Bineînţeles, oamenii mai avansați se vor 
elibera mai curând de acest torent. Remediul popoarelor 
este suferința. 

Ce este de corectat va fi corectat, ce este de distrus 
va fi distrus. 

Utilizaţi cu folos puţinul timp pe care îl mai aveţi. 
Luaţi acum hotărârea de a începe să trăiţi noua viaţă. 
Condiţiile nu mai oferă posibilități răului ca să-şi 
continue existența, el va dispărea. Din el vor rămâne 
doar ultimele rămăşiţe. Lumina va alunga tot 
întunericul. Suferințele de acum vor trezi omenirea. 
Atâta timp cât ce e pur nu va fi separat de ce este impur, 
viața oamenilor nu va avea sens. 

După aceste evenimente, noul se va revărsa imediat 
peste lume. Va începe o epocă frumoasă. Astăzi e greu 


ca iarna. Dar ne găsim la sfârşitul iernii, totul e mai 
uşor primăvara, vara şi toamna. 

Când va veni noul, violența nu va mai exista. Nu va 
mai rămâne nimic din armele, închisorile şi tribunalele 
de astăzi. Ne vom debarasa de ordinea din prezent. 
Dumnezeu va crea o lume nouă. Când vor intra în noua 
viață, oamenii vor vorbi cu îngerii şi cu Dumnezeu. Cum 
vor vorbi cu Dumnezeu? în tăcere. Veţi privi stelele, luna 
şi soarele în tăcere şi vă veţi bucura. Dumnezeu se află 
în ele. Vă veți bucura când veţi vedea fiecare piatră, 
fiecare plantă şi fiecare animal. Dumnezeu se află în ele. 
Vă veți bucura simțind adierea blândă, vă veți bucura în 
fața micului izvor limpede. Dumnezeu se află în ele. 


CALEA SPRE DUMNEZEU 


Studiaţi iubirea ca forță interioară. Toţi trebuie să 
aveți acest scop. 

Ştiinţa iubirii este ştiinţa de astăzi şi cea a viitorului. 

Care este calea ce duce la iubire? Un discipol s-a 
dus la maestrul lui şi i-a cerut să-i explice ce este 
iubirea. Maestrul l-a dus lângă un râu, l-a apucat de gât 
şi i-a scufundat capul în apă. L-a ţinut aşa un timp şi, 
după ce i-a scos capul din apă, l-a întrebat: „Ce-ai simţit 
în apă?”. Discipolul a răspuns: „Am simțit o nevoie 
stringentă să respir!” Atunci maestrul i-a spus: „Când 
vei simți o nevoie la fel de puternică de iubire, ea va veni 
la tine”. Pentru ca iubirea să vină la tine, aşază-te în 
locul pe care natura ţi l-a ales şi aşteaptă. Altfel iubirea 
va trece mai departe fără să vină la tine. Vrei să ştii cum 
să-ți recunoşti locul. Când te aşezi în locul tău, te simți 
împăcat cu lumea întreagă, pregătit să-i ierți pe toți. 
Orice dizarmonie care se produce în tine îți va arăta că 
nu eşti în locul tău. 


IUBIREA VA ORGANIZA NOUA CULTURĂ 


În viață există o perfecţionare continuă. 

În lume există acum o ordine omenească. Ea se va 
prăbuşi. Lumea nu poate fi ameliorată în modul în care 
oamenii au lucrat în trecut, nici în modul în care 
lucrează astăzi. 

Unii spun că Dumnezeu i-a creat, pe unii, stăpâni, 
iar pe alții, servitori, pe unii, bogaţi, iar pe alţii, săraci. 
Este greşit. Această lume, această ordine în care unora 
le este foame şi ceilalți au totul din abundență n-a fost 
creată de Dumnezeu. Alţii se întreabă cum a putut 
Dumnezeu să permită existenţa în lume a unor astfel de 
nenorociri, de nedreptăţi sociale. 

Toate acestea au fost permise de oameni, dar sunt 
puse pe seama lui Dumnezeu. 

Versetul „Totul a fost creat de El” se referă la 
lucrurile mari şi eterne din lume, în timp ce tot ce este 
trecător, temporal nu e creaţia lui Dumnezeu. Tot ce 
face omul din proprie inițiativă nu e de la Dumnezeu. 

Ni se aminteşte versetul care spune că „orice putere 
vine de la Dumnezeu”. Din acest verset lipseşte un 
cuvânt. 

Trebuie spus: „Orice putere dreaptă vine de la 
Dumnezeu”. Şi legea iubirii face parte din orice putere 
dreaptă. 

Cultura actuală este pusă la încercare. O cultură 
clădită pe nisip nu poate fi solidă. Oamenii nu ştiu să 
trăiască, nu ştiu să se hrănească, nu ştiu să 
construiască locuinţe etc. Ce-aţi putea aştepta de la o 
astfel de lume? Dar totul va fi transformat. 


Noua învățătură oferă metode corecte pentru 
organizarea societății viitoare. 

Culturile care au fost întemeiate pe forță au pierit. 

Învățătura pe care v-o transmit a fost 
experimentată. Ea conține metodele de bază care le 
arată oamenilor modul de a trăi. Astăzi vă dăruiesc o 
învățătură divină care va sluji ca bază ordinii viitoare. 
Această învățătură se sprijină pe legile inteligente ale 
naturii. 

La momentul potrivit, omida spune: „Am mâncat şi 
am băut foarte mult, sunt ghiftuită. Acum las frunzele 
celorlalți . Se încolăceşte în cocon. Apoi din cocon iese 
un fluture, care îşi ia zborul şi începe să se hrănească 
cu sucul florilor. Când va deveni lumea mai bună? Când 
omizile se vor transforma în fluturi. 

Problemele sociale pot să fie rezolvate într-un mod 
foarte simplu. Vor începe să fie soluționate când îşi va 
face apariţia la om noua conştiinţă. 

Îmi veţi spune că toată lumea vrea să se instaureze 
o nouă ordine. E foarte bine, sunt de acord cu voi. Dar 
ce se va întâmpla dacă veți avea o ordine nouă, dar veți 
păstra acelaşi caracter, aceleaşi defecte? E uşor să 
distrugi ce e vechi, dar ce veți reuşi să construiți 
păstrându-vă acelaşi caracter rău? Natura nu va permite 
asta. Ea distruge şi construieşte în acelaşi timp. 

În momentul în care faci o greşeală, eşti în 
întuneric. Tragedia oamenilor constă în faptul că vor să 
facă lucrurile în întuneric. 

Nu condiţiile exterioare creează dificultăți în viața 
oamenilor, ci condițiile interioare. Dumnezeu a creat 
lumi în care ființele dispun de toate condiţiile de viață 
necesare. Au fost prevăzute toate lucrurile de care au 
nevoie. Aşadar, condiţiile exterioare sunt dintre cele mai 


favorabile, dar lipsesc condiţiile interioare. Adică lipseşte 
conştiinţa nouă. 

Cauza lucrurilor se ascunde în lumea cauzală. 
Mentalul şi inima trebuie să treacă dintr-o stare de 
conştiinţă în alta. 

Unii vor să-i organizeze pe oameni. Lumea oamenilor 
este deja organizată. Fiecare ființă cu conştiinţa trează 
face parte din această lume organizată. Cei a căror 
conştiinţă nu s-a trezit încă se vor pregăti să intre în 
această lume organizată. 

Oamenii de astăzi vor întâi să reorganizeze 
omenirea, apoi societatea, apoi celula familială şi la 
urmă individul. Dar acest drum nu este cel corect. Vă 
ofer lămurirea următoare. Gândiţi-vă, de exemplu, la cei 
mai vestiți muzicieni care au făcut studii de muzică. Ei 
cunosc cu adevărat această artă şi veți putea forma cu ei 
orchestra pe care o doriţi. Într-un sfert de oră sau într-o 
jumătate de oră, veţi avea cea mai bună dintre orchestre 
şi o interpretare remarcabilă. 

De ce? Pentru că fiecare dintre muzicieni îşi 
cunoaşte perfect partitura. Încercaţi să adunați 
persoane care n-au habar de muzică pentru a forma o 
orchestră. Degeaba ar veni s-o conducă zece dintre cei 
mai buni dirijori. 

Oamenii doresc o ameliorare fizică a ordinii 
mondiale, dar trebuie să se producă şi o ameliorare 
spirituală. 

Despre ce conştiinţă vorbesc? Oamenii trebuie să-şi 
bazeze viața pe iubire şi, mulțumită ei, vor crea noua 
conştiinţă. 

Suferințele oamenilor de astăzi sunt mai mari decât 
cele din timpul lui Hristos. Soluţionarea problemelor 
dificile va fi adusă de iubire. Ea va veni sub o formă 
reală, vie şi va mătura tot ce e vechi. 


Astăzi ţările europene se găsesc într-o fază de 
distrugere. Nu aplică învățătura lui Hristos, ci 
învățătura trecutului îndepărtat. Războiul este o 
supraviețuire a celor mai vechi credințe. Cultura 
străveche se manifestă sub forme noi. 

Ideea mea esențială este următoarea: iubirea este 
soluția problemei sociale. 

Cum? Înlocuiţi neiubirea cu iubirea. Iubirea rezolvă 
toate problemele, şi ale intelectului, şi ale inimii, şi ale 
societății. 


MAREA LEGĂTURĂ 


Iubirea pentru Dumnezeu vine astăzi. Această iubire 
îi va uni pe toți oamenii. Toţi caută o lege mare capabilă 
să creeze o unire a tuturor oamenilor, a tuturor ființelor. 
Această lege este cea a iubirii. Nu există altă lege, alt 
sistem, cu excepţia iubirii, în stare să vă 
îmbunătăţească viața. O puteţi pune în practică, dar e 
important s-o faceți în mod corect. 

Există o singură putere în lume: puterea iubirii. Nu 
recunosc nicio altă putere. Nu există putere mai mare 
decât cea a iubirii. 

Orice altă putere se înclină în fața ei. Nu există 
ființă, mică sau mare, care să nu se încline în fața 
iubirii. Pentru construirea ordinii mondiale noi, trebuie 
aplicată legea iubirii. 

Cea de-a doua lege este cea a înțelepciunii. lubirea 
aduce viață, înțelepciunea aduce lumină şi cunoaştere. 

A treia lege este cea a adevărului, care aduce 
libertatea. 

Fără aceste trei legi, nu se poate construi nicio 
societate, niciun stat. Ele sunt principiile de bază ale 
vieţii viitoare. Fără ele nu există nicio învățătură. 

Aceste legi sunt aplicate peste tot în natură. 

O deviză spune: „Unirea face puterea”. Dar lipsesc 
de aici două cuvinte. Ar trebui să sune aşa: „Unirea în 
iubire face puterea”. 

Iubirea uneşte. O unire fără iubire este creată în 
mod mecanic. Oamenii doresc unirea, dar unirea fără 
iubire este imposibilă. Legea spune: Iubirea creează o 
legătură între toate ființele. Există o verigă comună care 
poate să lege omenirea întreagă: iubirea. Câţiva oameni 


de afaceri se pot uni ca să lucreze împreună. Dacă sunt 
împreună din interes comercial, gruparea lor nu va 
dura, se va destrăma. 

Nu are nicio legătură cu o asociere adevărată. Dacă 
vă leagă iubirea divină, nicio forță nu e capabilă să 
distrugă această legătură. Dacă această legătură nu 
există, totul se va transforma în praf şi pulbere. Atâta 
timp cât iubirea nu e prezentă printre oameni, ei vor 
vorbi limbi diferite, care vor face imposibilă înțelegerea 
reciprocă. 


IUBIREA UNIVERSALĂ 


O frunză trebuie să iubească toate celelalte frunze 
ale copacului, pentru că depinde de ele. Există o 
legătură interioară între toate ființele. Trebuie să aveţi o 
relaţie interioară cu toate ființele vii. Căutăm acele relații 
care au existat la început între suflete. 

În fiecare ființă, fiecare plantă, fiecare animal sau 
fiecare om, veți găsi cel puţin o trăsătură pozitivă pentru 
care să le puteți iubi. Atâta timp cât unele persoane vă 
sunt plăcute şi altele dezagreabile, veți vedea lucrurile în 
afara iubirii. 

Chiar şi în forma cea mai mică se ascunde un înger 
care, după mii şi milioane de ani, va schimba această 
formă şi va manifesta cunoaşterea pe care o poartă în el. 

Astăzi veți studia iubirea pentru Tot. Este o lege pe 
care o veți învăța de la Dumnezeu. Nu puteţi învăța 
singuri această lege. Numai cel care ştie poate să vă 
arate cum să iubiți Totul. Cine este acest ştiutor? 
Dumnezeu. Dacă nu vă învaţă, veți rămâne neştiutori. 

Ce trebuie să facă râul când trece printre copaci? 
Trebuie să lase ceva din el. Ce trebuie să facă omul când 
trece printre ceilalți oameni? Trebuie să lase ceva din el. 
Dacă sunt morţi, trebuie să-i trezească, să-i aprindă ca 
să se lumineze. Când vei intra în iubirea universală, vei 
asculta cântecul păsărilor, zbârnâitul cărăbuşilor, zborul 
fluturilor şi te vei bucura. Vei privi florile care se 
deschid, copacii care îşi pregătesc roadele, soarele care 
străluceşte şi te vei bucura. Şi, în sfârşit, când vei intra 
printre oameni, te vei bucura din nou ascultându-i cum 
vorbesc. 

În iubirea universală, toate ființele vor deveni 
prietenele tale. Chiar şi târâtoarele, chiar şi broaştele- 


râioase, care îți stârneau dezgust, îți vor deveni prietene. 
Dezgustul tău se va transforma în compasiunea pe care 
o vei avea pentru ele. Când vei vedea o broască-țestoasă, 
o broască-râioasă sau un şarpe, vei şti de ce testoasa 
poartă acea povară în spinare, de ce şarpele se târăşte, 
de ce broasca-râioasă este rece. A pune în practică 
această iubire înseamnă a fi un spirit elevat şi mare. 

După părerea mea, orice inimă care nu e deschisă 
de dimineața până seara, ca să dăruiască tot ce are şi să 
primească tot ce i se dăruieşte, este o inimă anormală. 

Intrând în iubirea universală, vei intra în legătură 
cu universul întreg. Atunci vei simți suferințele tuturor 
ființelor vii. 

Ilubeşti o persoană. Dumnezeu vrea să le iubeşti şi 
pe celelalte aşa cum iubeşti acel suflet. Iubirea ta pentru 
acel suflet este eşantionul prin care Dumnezeu îţi arată 
felul de a-i iubi şi pe ceilalți. 

Dacă băcanul are un singur client, dă faliment. 
Dacă un om iubeşte doar o persoană, este un băcan cu 
un singur client. Dacă iubeşte o sută de persoane, e un 
băcan cu o sută de clienți. Cu cât persoanele pe care le 
iubeşti sunt mai numeroase, cu atât câştigul tău este 
mai mare. 

Cu cât numărul persoanelor de care eşti legat e mai 
mare, cu atât conştiinţa ta este mai puţin vulnerabilă şi 
memoria, mai imbatabilă. Reugşita, succesul unui om 
depinde de numărul de suflete de care este legat. Dacă 
iubeşti o persoană, ştiinţa ta se reduce la unu. Dacă 
iubeşti două persoane, ştiinţa ta se reduce la doi. 
Numărul de persoane pe care le iubeşti determină gradul 
ştiinţei tale. 

În iubirea universală, simţi o bucurie interioară. 
Conştiința tuturor ființelor formează un tot şi tu 
conversezi cu această conştiinţă globală. 


Marea iubire reprezintă apele mari. Nu sunt 
nămoloase şi nu formează noroi. Apele mici sunt 
mocirloase şi formează noroi. 

Învățătura pe care v-o transmit nu este una a 
moralei obişnuite. 

Este o învățătură a marii iubiri. Această iubire este 
capabilă să amelioreze sănătatea, să lumineze 
inteligența, să lărgească inima, să dea avânt minții. 
Indiferent de gruparea din care faci parte, de poporul din 
care provii, foloseşte te de această învăţătură. 

Când întâlnesc o ființă, nu vreau să cunosc detaliile 
trecutului ei. Nu mă interesează. De ce aş introduce în 
mine ceva negativ? 

Cel care cântă din gură sau la un instrument, în 
fața publicului sau a unei singure persoane, trebuie să 
fie iubit. 

Este de ajuns ca un singur suflet să vă iubească, şi 
veți fi ajutaţi să depăşiţi dificultățile din viața voastră. 
Imaginaţi-vă atunci ce va deveni cel spre care îşi 
îndreaptă iubirea nu unul, ci nenumărate suflete. O 
astfel de ființă poate să ajungă foarte bine cântăreț, 
muzician, dar şi pictor sau savant, tot ce doreşte. 

Atunci ne putem imagina ce înflorire, ce cultură 
superioară va exista pe pământ când va veni iubirea 
tuturor față de toți. 


REZISTENTA 


Maestrul ne ajuta să vedem realitatea şi ne elibera 
astfel de iluziile şi de umbrele vieţii. Astfel ne arăta 


direcția corectă de urmat. 
* 


* k 


Iubirea formează aliajele cele mai rezistente. Nu 
există forțe care să poată separa elementele unite de ea. 
Ceea ce oamenii numesc „iubire” nu e iubire, deoarece 
cele două elemente pe care le-a legat acea iubire se 
separă. Acolo unde iubirea creează o legătură, separarea 
nu există. Orice aliaj în care Dumnezeu nu e prezent 
este condamnat să se descompună. Cum veți recunoaşte 
iubirea divină? Ea creează aliaje rezistente. 

Cineva zice: „Aveam o iubire, dar s-a stins”. Cum ar 
fi posibil ca lampa pe care a aprins-o Dumnezeu să se 
stingă? E cu neputinţă. 

Îl numesc prieten pe cel care îmi este prieten nu 
numai într-o singură viață, ci şi din momentul ieşirii 
mele din Dumnezeu şi în restul până la întoarcerea mea 
în Dumnezeu. 

Iubirea între suflete care se manifestă astăzi este 
rezultatul unor relații care au existat între ele vreme de 
câteva existențe. Această iubire a fost pregătită de mii de 
ani. Veţi considera, deci, iubirea un act sfânt al vieții. 

Calitățile iubirii divine sunt constanța şi 
inalterabilitatea. Dacă iubirea unei persoane pentru voi 
se modifică, aceasta înseamnă că nu v-a iubit niciodată. 

Când un ins zice că iubirea slăbeşte, aceasta are 
legătură cu dispozițiile lui trecătoare pe care oamenii le 
numesc în mod greşit „iubire”. Cineva spune: „Cândva 


aveam iubire, dar astăzi sunt bătrân şi am pierdut-o”. 
Nu, nu e iubire. Este doar o grefă trecătoare. Iubirea nu 
se pierde niciodată, dar curentul iubirii care trece printr- 
o ființă se poate întrerupe. 

Cel care înțelege legile iubirii este capabil să-şi 
restabilească primele relații cu ea şi s-o dobândească 
din nou, în timp ce acela care nu înțelege legile iubirii va 
regreta că a pierdut-o. În realitate, n-a pierdut-o, trebuie 
doar să poată restabili curentul întrerupt. 

Când studiați manifestările iubirii la oameni, 
remarcați că acest curent se întrerupe în mod constant. 
Dar este numai o aparenţă, asta implicând doar 
conştiinţa exterioară a ființei, nu şi esența ei. Există 
obstacole exterioare, nori în conştiinţă care, în aparenţă, 
întrerup iubirea. 

Cu cât domeniul de conştiinţă în care ființa urcă va 
fi mai înalt, cu atât iubirea ei va fi mai continuă. Voi face 
o comparație. Vă aflați într-o cameră şi priviți pe 
fereastră. 

În acest timp, trece pe stradă prietenul vostru. Îi 
urmăriți mişcările şi îl vedeți până la o anumită 
distanță. După un moment, iese din raza voastră 
vizuală, deoarece înălțimea la care vă aflați nu vă mai 
permite să-l vedeţi. Dacă urcați mai mult, îl veți vedea 
tot timpul. Cu cât treapta pe care vă plasați este mai 
înaltă, cu atât iubirea voastră va fi mai neîntreruptă. 

Am văzut ființe drepte care, după ce au dus o viață 
dreaptă, au spus într-o zi: „Nu merită să trăiesc aşa”. De 
ce? Pentru că n-au avut o înțelegere profundă a vieții. 

O persoană o iubeşte pe alta şi este gata să facă 
totul pentru ea. Dar se întâmplă că ultima lasă 
mâncarea să se ardă pe foc, iar prietenul îi spune un 
cuvânt jignitor. Atunci ființele care veniseră să trăiască 


în ei pleacă. Astfel se pierde iubirea, dar e ceva 
temporar, în aparenţă. 

Dacă sentimentele vă sunt schimbătoare, într-o zi 
veți suferi din această cauză. 


REALITATEA RELATIVĂ ŞI REALITATEA ABSOLUTĂ 


Omida este materialistă, coconul este idealist, în 
timp ce fluturele este realist. Vorbesc în mod simbolic. 
Imaginaţți-vă o cameră în care trăieşte o persoană. Acea 
cameră este închisă pe toate laturile. Este luminată. 
Persoana prezentă examinează camera. Este o 
materialistă. Altă persoană face o gaură în perete şi 
examinează prin ea ce se află în exterior. E o idealistă. 
Realistul se plimbă însă liber în interiorul şi în exteriorul 
camerei. 

Când afirmăm că material nu înseamnă real, vrem 
pur şi simplu să spunem că lucrurile materiale sunt o 
rezultantă. Rezultatul nu poate să existe decât dacă cel 
puţin două sau trei forțe au contribuit la realizarea lui. 
Când studiem materialul, nu trebuie să-l separăm de 
divin şi de spiritual, deoarece este o manifestare, un 
rezultat al spiritualului. 

Materialul şi spiritualul sunt una. Sunt două 
curente ale vieții universale. Dacă nu poţi să înţelegi 
viața materială, nu poți să înţelegi nici viața spirituală, 
şi viceversa. 

Considerăm real ceea ce vedem, şi avem dreptate. 
Dar la fel de real este şi ceea ce nu vedem. 

Lumea cealaltă şi această lume sunt una şi aceeaşi. 
Această lume este un sector mic, o proiecție mică a 
celeilalte lumi. 

Lumea îngerilor este mai reală decât a noastră. 

Cum a fost creat universul? Este o întrebare 
deplasată, nepotrivită, pentru că universul există. 
Zicând aceasta, înțeleg lumea reală, deoarece lumea 
fizică este o umbră. În ceea ce priveşte crearea lumii 


fizice, nu este vorba despre creație, ci despre 
manifestare, despre exprimare. Lumina care există 
veşnic se găseşte deasupra lumii fizice. Umbra poate să 
apară, să dispară, să apară din nou etc. 

În prezent, trăim într-o lume temporală. O persoană 
care doarme şapte ore visează, de exemplu, că-şi 
termină studiile universitare, că primeşte o diplomă, că 
este numită profesor şi se trezeşte. Cum e posibil ca 
acea persoană să-şi termine studiile şi să devină 
profesor în şapte ore? În vis, asta este considerat real, 
dar, în realitate, e o iluzie. Pe pământ există lucruri 
iluzorii. Când ne trezim în lumea reală, înțelegem că ce 
este pe pământ e iluzie. Nu cu totul iluzoriu, dar mai 
puţin real. 

Realitatea absolută este felul în care Dumnezeu 
percepe lumea. Realitatea relativă este felul în care 
oamenii cei mai inteligenți percep lumea. 


LEGEA DREPTĂȚII 


Lumea de acum, în totalitatea ei, este construită pe 
o bază falsă. 

Fiecare popor este o parte din organismul invizibil al 
omenirii. Fiecare popor dezvoltă virtuți şi capacități 
specifice. Fiecare popor este un element al naturii şi, din 
acest motiv, are o misiune de îndeplinit în lume. Fiecare 
popor primeşte energii cosmice specifice, le transformă 
şi le transmite celorlalte popoare. Din acest motiv, 
fiecare popor are locul şi importanța lui în viața 
ansamblului omenirii. Fiecare popor trebuie să creeze o 
idee folositoare pentru omenire. 

Astăzi oamenii cred că sunt singurul factor 
important, că totul depinde de ei. E fals. Există un factor 
divin pe care oamenii îl neglijează. O lege spune: „Orice 
stare trebuie să respecte dreptul divin în lume”. Orice 
popor, orice individ trebuie să respecte dreptatea divină 
în lume. Ea cere respectarea fiecărei ființe, protejarea 
drepturilor sale şi crearea de condiții necesare 
dezvoltării. Nu distruge mica floare! Când citeşti o carte, 
nu trebuie să-i rupi paginile. Toate ființele din natură 
sunt litere pe paginile cărţii sale. Nu trebuie să faci să 
dispară niciuna dintre litere, niciunul dintre cuvintele 
din cartea naturii, altfel sensul se va pierde. 

Orice încălcare a dreptăţii divine provoacă 
consecințe. Asta este valabil atât în viața personală, cât 
şi în cea colectivă. Niciun ministru, niciun om de stat nu 
poate să încalce această lege. Ştiţi care va fi 
condamnarea unui om de stat care a acționat în mod 
nedrept? După ce va muri, va fi pus într-un bou căruia i 
se va tăia gâtul. Imediat după aceea acest om va intra în 


alt bou, care va fi ucis şi el în acelaşi fel. Apoi va intra 
într-un iepure care va fi omorât. Acest om îşi va aminti 
toate astea. Şi, când va reveni din nou pe pământ ca om, 
va zice: „Oare te-ai simțit vreodată ca un bou cu gâtul 
tăiat, ca un iepure ucis de un glonț?”. După tot ce a 
trăit, nu va mai încălca legea dreptății. 

Există în natură o lege: când un popor ucide 
reprezentanţi ai altui popor, le distruge corpurile şi 
trebuie să le dea altele noi, adică indivizii ucişi trebuie 
să se nască în poporul agresorului. Evreii masacrați de 
germani se vor naşte în Germania şi prin aceasta vor 
transforma profund spiritul poporului german. 

Popoarele trebuie să se pregătească pentru aplicarea 
legilor divine. Avem nevoie de oameni de stat inteligenți, 
care să aplice în lume legile divine; nu era necesar să fie 
inventate altele. 

Toate popoarele vor deveni mai inteligente, fiindcă 
astăzi legea vine folosind drumul invers. Lumea are 
nevoie de oameni de stat inteligenți pentru ca multe 
dintre nenorocirile popoarelor să fie evitate. Dar, pentru 
că asta nu s-a întâmplat, Dumnezeu a folosit calea 
inversă: popoarele devin inteligente şi nu vor aştepta 
până devin inteligente guvernele. 

Dacă urmaţi noua învățătură, veţi găsi modalitatea 
de a vă plăti datoriile. Forța învăţăturii noi constă în 
faptul că poate să plătească toate datoriile. 

Dacă acceptaţi noua învăţătură, nu va mai rămâne 
datorie neplătită, mă refer la karma. Popoarele europene 
suferă karma lor. Trăiesc strivite sub apăsarea ei. 

Astăzi există tendința de unificare a popoarelor. 
Toate popoarele trebuie să se unească. În această unire, 
trebuie să se aibă în vedere binele nu numai al unuia 
singur, ci şi al tuturor popoarelor. Legea spune: în 
fiecare popor există ceva bun. În unire, ce are bun un 


popor va fi transmis celorlalte. Ce au bun englezii, 
germanii, ruşii etc. va fi transmis celorlalte şi va fi creat 
un nou curent. Crearea unei legături între popoare va 
genera omul nou, va genera o nouă natură umană. 

Naționalismul trebuie să ajungă la sfârşitul său. Nu 
trebuie să întreținem ura între popoare. 

Naționalismul e ceva inutil, lipsit de obiect. Se 
spune „o mare națiune”. Nu! 

O naţiune vrea să fie mare ca să comande, să li se 
impună celorlalte popoare. Este o idee care face parte 
din vechea cultură. O naţiune nu trebuie să aibă ca scop 
mărirea teritoriului său. Toate popoarele făcând parte 
din acelaşi organism, o națiune mare va semăna cu un 
picior prea dezvoltat 

În comparaţie cu celălalt, rămas prea scurt. Atunci 
vom avea un corp anormal. Aceasta va provoca fricțiuni, 
dureri, neplăceri. 

Rusia este legătura dintre Orient şi Occident. Este 
intermediară între Europa şi Asia. Aceasta este una 
dintre sarcinile sale. Ceea ce idealizăm la ea este lumina 
care vine de la loja albă. Fiecare popor trebuie să-L 
slujească pe Dumnezeu. Aşa arată noul în lume. 

Acesta este viitorul fiecărui popor. Un popor care 
nu-L va sluji pe Dumnezeu va plăti. Poporul bulgar n-a 
fost trimis ca să lucreze pentru o Bulgarie mare, ci ea să 
împlinească voia lui Dumnezeu, ca să-L slujească pe 
Dumnezeu. N-o să mai fie o Bulgarie mare, o Rusie 
mare, o Germanie mare, o Anglie mare etc. Nu va mai fi 
o forță mare, ci popoare care îl slujesc pe Dumnezeu, 
care respectă legile divine. Fiecare popor care îl slujeşte 
pe Dumnezeu va avea binecuvântarea Lui, va primi mari 
binefaceri, va fi un popor avansat. 

Ce înseamnă să-L slujeşti pe Dumnezeu? în cazul de 
față, înseamnă următoarele: 


- aplicarea principiilor dreptăţii divine; 

- nicio folosire a forței; 

- cooperarea popoarelor, întrajutorarea; 

- nicio dominare, doar slujire. 

Nu cantitatea (întinderea teritoriului şi numărul 
locuitorilor) face măreţia unui popor, ci calitatea. Orice 
popor care nu vrea să-L slujească pe Dumnezeu va fi 
lipsit de toate binefacerile, va fi răspândit ca poporul 
evreu şi va dispărea de pe fața pământului. 

Măreţia unui popor constă în felul în care îl slujeşte 
pe Dumnezeu. Atunci un astfel de popor este puternic şi 
nimic nu-i poate rezista, este învingător întotdeauna şi 
în toate împrejurările. 

Binefacerile divine de care dispune sunt 
inepuizabile. 

Ființele avansate, strămoşii omenirii, care sunt pe 
cale de a coborî pe pământ, vor ajuta popoarele care îl 
slujesc pe Dumnezeu în mod corect, dar popoarele care 
nu vor să-L slujească nu vor primi niciun ajutor. 

Niciun popor nu va domina. Cel ce vrea să fie stăpân 
se înşală. Într-o epocă îndepărtată trăiau animale foarte 
mari. Ce s-a întâmplat cu ele? Dumnezeu le-a 
exterminat. Astfel cei care vor să fie stăpâni vor fi şi ei 
exterminați şi trimişi altundeva. Căci aşa a fost zis: „Cei 
blânzi vor moşteni pământul” (Matei 5,5 (n.tr.)). 

Imaginează-ți că o sută de persoane îți datorează 
bani. Îţi vor strica viaţa. E preferabil să nu le ceri nimic, 
să le uiţi. În caz contrar, dacă faci procese împotriva a o 
sută de persoane, unul pe lună, socoteşte numărul de 
luni în care vei fi obligat să discuțţi, să te cerți şi să 
trăieşti în nelinişte. Poate vei reuşi să primeşti înapoi 
1000 de leva, dar vei fi cheltuit mult mai mult. O 
persoană vine să te vadă şi-ţi zice-, „N-am bani, nu pot 
să plătesc”. Pentru că n-are, las-o în pace. Turcii spun: 


„Ce datorezi, nu da. Ce ţi se datorează, nu lua”. Aplicând 
asta la scară mare, înseamnă că trebuie să se practice 
iertarea reciprocă în relațiile dintre popoare. 

Sunt întrebat când se va realiza noul pe pământ. 
Călătorim încet într-o şaretă trasă de boi. Înaintăm mai 
repede într-o şaretă trasă de cai, şi mai repede în 
automobil. Viteza unui avion este şi mai mare. Dar cea 
mai mare este viteza luminii. Întrebaţi când se vor 
rezolva lucrurile? Dacă, bunăoară, călătoriți în şareta 
trasă de boi, veţi avea nevoie de mult timp. În schimb, 
dacă veți călători cu viteza luminii, totul se va aranja în 
foarte scurt timp. 


CHINUL, MUNCA, ÎNDELETNICIREA 


În funcţie de scop, facem deosebire între trei feluri 
de activităţi. În primul rând, avem chinul, care 
înseamnă să munceşti forțat, să cobori. În al doilea 
rând, munca înseamnă să lucrezi pentru un salariu, să 
ieşi din materia densă şi să păşeşti mai sus. În al treilea 
rând, îndeletnicirea este o activitate benevolă, exercitată 
din iubire. Îndeletnicirea înseamnă adevărata cultură. 

Munca este pregătirea pentru cultură. În stadiul de 
muncă, omul acționează pentru o recompensă, pentru 
propriul interes, pentru bani. 

Pe pământ, activitatea supremă este activitatea din 
iubire. Activitatea al cărei scop este iubirea este 
superioară activității obişnuite. Este activitatea în care 
individul se sacrifică pentru ceilalți, se sacrifică pe sine. 
Hristos a făcut-o. Dar acestea sunt lucruri de un grad 
înalt, ce nu pot fi înțelese în deplinătatea lor. Noul care 
vine în lume este activitatea din iubire. 

Am spus înainte că, în funcţie de impulsul pe care 
ni-l dau, există trei feluri de activități: chinul, munca, 
îndeletnicirea. Pentru mai multă claritate, formulez 
aceeaşi idee în felul următor-, activitatea este stimulată 
de trei factori: legea, banii şi iubirea. 

Primul factor este legea. Când lucrezi constrâns de 
lege, nu eşti liber. Când lucrezi pentru bani, ai puţin mai 
multă libertate. Când lucrezi din iubire, ai libertate 
deplină. Până acum, am fost în slujba legii, a banilor. De 
ce n-am putea astăzi să slujim iubirea? 

Eşti mobilizat şi ţi se spune: „Vei lupta pentru patrie 
sau vei face această treabă”. 


O faci fără salariu, pentru nimic, deoarece eşti 
constrâns de lege. 

A doua morală spune: „Vei munci pentru bani”. O 
persoană îți cere să munceşti, iar tu zici: „Nu muncesc 
gratis”. Ţi se propune un salariu mic şi refuzi. Ți se 
propune un salariu dublu, refuzi, dar, când ţi se mai dă 
ceva pe lângă ultima sumă, accepţi şi începi să 
munceşti. 

După regulile legii şi banului, ajungem la a treia: a 
lucra din iubire. Când lucrezi din iubire, primeşti şi în 
acest caz o plată, dar cu totul diferită. Lumea intră, în 
prezent, într-o ordine nouă, cea a iubirii, care este 
factorul cel mai puternic. 

De la stadiul muncii pe bani, omul trebuie să treacă 
la stadiul îndeletnicirii din iubire. Este activitatea 
supremă, drumul ce duce la libertate. 

Două exemple: un muzician merge, din compasiune, 
într-un spital şi cântă în fața bolnavilor fără să 
primească plată; un pictor îşi expune gratuit tablourile 
în fața bolnavilor, ca să le ridice moralul. 

Astăzi muncim pentru bani, fără să ne îndeletnicim 
cu ceva din iubire. Aceasta din urmă este marea sarcină 
care îi revine generației viitoare. 

Cel care se chinuieşte muncind să treacă la munca 
remunerată. Cel care munceşte pentru bani să treacă la 
îndeletnicirea din iubire. 

Cea mai mică muncă, cel mai mic serviciu făcut din 
iubire dobândeşte o mare valoare. 

Iubirea trebuie să fie mobilul oricărui lucru. Vă 
spun o poveste mistică. Cu mult timp în urmă, trăia un 
rege. Într-o zi, plimbându-se prin grădinile sale, a cules 
cireşe şi a umplut un coş. A venit atunci un copil şi l-a 
întrebat: „Poţi să-mi vinzi din ele?”. Regele i-a răspuns: 
„Cireşele nu sunt de vânzare”. Atunci copilul l-a 


întrebat-, „Poţi să-mi dai?” Şi regele a răspuns: „Da, pot 
să-ți dau”. Copilul era şi el inteligent. După ce a primit 
cireşele, a zis: „Pot să duc eu coşul»”. Regele a fost de 
acord. După o clipă, l-a întrebat pe copil: „Pot să te 
plătesc?”. Copilul a refuzat. 

Când un individ lucrează pentru altul, consumă 
energie divină care nu poate fi plătită, fiind inestimabilă. 
Din acest motiv cel care lucrează nu trebuie să fie plătit. 
Dacă i se dă ceva, să fie o remunerațţie prin iubire, nu 
prin salariu. 

Când faci ceva fără iubire, comiți o crimă. Când iei 
ceva fără iubire, comiți un furt. Când primeşti ceva fără 
iubire, săvârşeşti un furt. 

Tot ce este făcut cu iubire are un sens. 

În îndeletnicire nu trebuie să existe niciun obiectiv 
material. Atunci vom fi liberi şi independenți. 

Să fii totalmente dezinteresat este noua morală. 

Munca în care banii joacă un rol nu este divină. Cea 
în care banii nu joacă niciun rol este divină. 

Când te duci la cineva, îi spui: ,voi lucra pentru tine 
gratuit”. Îţi termini treaba şi pleci. 

Fiecare popor are nevoie - ca să se transforme, ca să 
suprime închisoarea, spânzurătoarea - de o idee nouă, 
de o cultură nouă. 

În viitor, fiecare va lucra gratuit. 

Până când se va chinui omul trudind? Până în 
momentul în care va începe să lucreze din iubire. Voi 
merge primul la câmp să lucrez cinci ore pe zi gratuit. 

Dacă vom face astfel, vom fi un popor elevat, 
închipuiți-vă ce ţară ar fi Bulgaria dacă toți bărbaţii şi 
toate femeile s-ar comporta în acest fel! 

Adevărata muncă este aceea la care ia parte iubirea. 


Oamenii sunt ciudați uneori. Când devin religioşi, 
spirituali, îşi părăsesc munca. Nu, tocmai acela este 
momentul în care să începi să lucrezi şi, în plus, gratuit. 

Adevărata morală spune: „Tot ce face omul trebuie 
să fie dictat de iubire”. 

Acolo unde lipseşte iubirea, există crimă, minciună, 
rău. 

De ce lumea nu este încă una a armoniei? Ne aflăm 
în pragul acestei lumi. Omenirea viitoare va dori un cer 
nou, un pământ nou, o ordine nouă a lucrurilor. În cer, 
primul articol al constituției spune: „Vei lucra gratuit”. 

Cât plăteşti pârâul care îţi irigă grădina? Dacă El 
este în stare să te servească gratuit, de ce n-ar fi în stare 
şi omul? 

Această întrebare trebuie să se înțeleagă într-un 
sens mai larg. Nu aştepta să fii plătit pentru munca ta, 
nu aştepta mulțumiri şi recunoştinţă; ar fi ca şi cum ai 
aştepta un salariu. Vei lucra fără să aştepţi nimic în 
schimb. Când ţi se va mulțumi pentru ce-ai făcut, îţi vei 
primi salariul. Dacă nu ți se va mulțumi, îți vei primi 
binecuvântarea în viitor. 

Munca ta, fizică sau spirituală, trebuie să fie făcută 
în bună-dispoziție şi eu iubire. Nu-i este permis 
discipolului să rămână inactiv. 

În ordinea mondială nouă, fructele nu se vor vinde. 
Veţi dărui fructele din iubire şi vi se vor dărui fructe din 
iubire. Orice îndeletnicire al cărei mobil e iubirea este 
plăcută. 

Ce este omenesc aduce suferință, ce e divin, 
bucurie. De ce există suferințe în lume? Pentru că 
omenescul predomină divinul. Dezacordurile decurg din 
ordinea omenească, binefacerile, din ordinea divină. 

Oamenii n-au studiat încă legile divine. Astăzi învață 
legi care nu sunt divine. 


Când iubirea e prezentă, cântați bine. Când lipseşte, 
sunteți lipsiți de inspiraţie. Acolo unde iubirea nu 
acționează, lucrurile stagnează. 

Dacă vei trece o dată pe undeva fără iubire, vei 
vedea cum se vor comporta oamenii față de tine. Dacă 
vei mai trece o dată cu iubire, vei vedea diferența. Lumea 
iubirii este o lume frumoasă. Legea iubirii este legea 
libertăţii. Doar lucrând din iubire este omul liber. 
Libertatea se câştigă slujindu-l pe Dumnezeu cu iubire. 
Sunteţi deseori în slujba altor ființe care n-au făcut 
nimic pentru voi. Atunci de ce să nu-l slujiți pe 
Dumnezeu, care a făcut totul pentru voi, care v-a dăruit 
totul? 

Toţi trebuie să devenim slujitori cu bunăvoință. 
Atunci, din trudă chinuită şi muncă plătită, intrăm în 
îndeletnicire din iubire. Truda chinuită şi munca plătită 
sunt karma, iubirea este dharma. 

Mă întrebaţi în care dintre cele două legi vă aflați. 
Sunteţi în dharma. Când oamenii vor trăi în înţelegerea 
nouă, vor fi plătiți dinainte. 

Când îți dă un fruct, mărul îți spune: „Mănâncă-mă 
şi seamănă-mi semințele”. 

În viaţa nouă moneda de schimb va fi iubirea, nu 
banul. Când iubeşti pe cineva, l-ai plătit deja şi va face 
ceva pentru tine. Astăzi moneda de schimb este banul. 
Cu cât eşti plătit mai mult, cu atât îți faci treaba mai 
repede şi mai bine, şi viceversa. 

Munca, până şi cea mai neînsemnată, făcută în 
numele iubirii divine, al înţelepciunii şi al adevărului 
divin, dobândeşte o valoare mare. 

Astăzi, indiferent de munca pe care o fac, oamenii se 
aşteaptă să primească ceva. Nu e rău să primeşti ceva 
pentru munca ta, e normal. 


Dar, spunând că trebuie să lucrăm gratuit, vreau să 
exprim ideea următoare: munca ta trebuie să fie făcută 
în acord cu legea iubirii, fără să te gândeşti dacă va fi 
plătită sau nu. Munca ta făcută cu iubire este 
inestimabilă. 

Un om angajează lucrători cu ziua. Primul cere 500 
de leva, al doilea, 400, al treilea, 300, penultimul, 10 
leva, ultimul zice: „Nu vreau bani, o să-mi dai ce vei 
dori”. Seara, patronul l-a plătit pe fiecare cu cât a cerut, 
iar celui din urmă lucrător i-a dat de două ori mai mult 
decât celui care ceruse 500 de leva. 

În această primăvară, aţi lucrat la câteva izvoare din 
această grădină. Oamenii din lume ar fi fost mirați să 
ştie că ați muncit gratuit şi, în plus, cu atâta zel şi 
bucurie. Dar ei nu ştiu că cei care lucrează din iubire 
primesc cel mai mare salariu: răsplata cea mai mare. 
Dar o primesc în secret, nu se ştie ce vor avea. 

Nu există nimic mai frumos decât să lucrezi pentru 
Dumnezeu. O astfel de activitate nu e un chin, nu eo 
muncă grea. Regimul social actual este unul de muncă 
chinuitoare. Numai când iubeşti slujeşti. Altfel, 
slugăreşti. 

Dumnezeu n-a creat stăpâni şi slugi, ci oameni care 
trebuie să trăiască precum frații. Stăpânii şi slugile sunt 
invenții omeneşti. Toţi oamenii sunt frați şi surori şi 
între ei există relaţii libere şi curate. 

Se spune: „Cei puternici îndreaptă lumea”. Dar 
cum? Punându-se în slujba celor slabi. Cei puternici 
trebuie să-i slujească pe cei slabi. Într-o familie, eşti în 
slujba copilului, pentru că e slab. În societatea nouă va 
fi la fel, cel puternic îl va sluji pe cel slab. 

Slujitorii cui trebuie să devenim? Ai iubirii, ai 
înțelepciunii şi ai adevărului. 


Constrângerea, violența extremă care stăpâneau 
viața politică vor ceda locul colaborării şi slujirii. 

Unii întreabă: „Cum s-ar putea trăi fără bani?”. Noi 
ne-am făcut din ban stăpân şi apoi am zis că viața e 
imposibilă fără el. 

În lumea divină, nicio activitate nu e plătită. Acolo 
toată lumea lucrează gratuit. Va veni ziua în care banii 
nu vor mai fi utilizați. Dar sunt întrebat: „Cum vor trăi 
oamenii?”. Ca în cer. Dacă veți merge în cer şi îi veți 
propune cuiva bani, vă va răspunde: „Aici banii n-au 
valoare”. Va fi fericit să vă dea ceva gratuit. Aşadar, viața 
spirituală este exact opusul vieții pământeşti. Cultura 
nouă este descinderea vieţii spirituale pe pământ. 

Ordinea actuală este o consecință a păcatului. Sus, 
în lumea spirituală, există o viață cu o ordine ideală. 

Alte ființe au încercat deja reformele sociale pe care 
ne propunem să le facem, le împrumutăm de la ele, dar 
credem că noi am creat această ordine socială. Ce se află 
în lumea spirituală este exact ce trebuie aplicat şi pe 
pământ. Moise a văzut sus modelul cortului sfânt şi l-a 
reprodus exact aşa cum îi fusese arătat. 

În prezent, în lume mobilul este banul, deoarece 
iubirea lipseşte. În viitor, va fi altfel. 

După ce a dat un concert, Paganini a întâlnit o 
fetiță, care i-a spus: „îmi pare rău că n-am putut să asist 
la concertul tău, dar n-am avut bani să plătesc biletul”. 
Paganini a mers acasă la fetiță şi a cântat pentru ea, din 
iubire. Alt exemplu. Într-o zi, Paganini a văzut pe stradă 
un cerşetor bătrân care cânta la vioară. Bolul aşezat în 
fața lui, unde trecătorii ar fi trebuit să pună monedele, 
era gol. Paganini a luat vioara cerşetorului şi a început 
să cânte. Mulţi trecători s au oprit în jurul lor, iar bolul 
bătrânului cerşetor s-a umplut curând de bani. Asta 
înseamnă să cânți din iubire. 


Dacă cineva vine la tine şi-ţi cere să lucrezi, să-i 
spui: „Nu lucrez pentru bani, voi lucra gratuit”. 

N-am nevoie de bani, dar, când doresc, pot să 
dispun de ei. Unii îmi vor spune: „Arată-ne unde sunt 
bani”. Le răspund: „Nu. Când veți începe să-l iubiți pe 
Dumnezeu, veți avea cheile tuturor caselor de bani”. 

Unii zic: „Nu se poate trăi fără bani”. Este la fel de 
adevărat ca atunci când zicem că bolnavul nu poate să 
se mişte fără trăsură. Dar cel care e sănătos n-are 
nevoie de trăsură. 

Bolnavul nu poate să trăiască fără bani, dar omul 
sănătos poate. 

Astăzi legea şi banii guvernează lumea, deşi ar 
trebui s-o slujească. 

Câte nopţi albe petrece o mamă care îşi creşte 
copilul? Cât de mult îl îngrijeşte? Sacrifică totul pentru 
el. Cine o plăteşte? Face toate astea pentru bani? Mama 
este slujitoarea iubirii, se sacrifică în numele iubirii. Ea 
ne dă exemplul slujirii gratuite. 

Ordinea divină nu e pe placul tuturor. Există indivizi 
care trebuie să trăiască cu bani, în timp ce alții vor trăi 
fără. Unii călătoresc într-o şaretă trasă de boi. Cel care 
se deplasează cu avionul va plăti mai mult, dar va 
ajunge mai repede la destinaţie. 

Din punctul meu de vedere, lumea se va redresa 
când oamenii vor înțelege că trebuie să lucreze în mod 
dezinteresat, gratuit, din iubire. În viitor, o astfel de 
ordine va exista, şi acesta va fi lucrul cel mai sfânt din 
lume. 


PROBLEMA SOCIALĂ 


Oamenii trebuie să studieze legile care le guvernează 
corpul şi să le pună în practică în societate. Atunci în 
lume va domni ordinea. Trebuie să avem în vedere trei 
lucruri, în primul rând, pentru a cunoaşte legile lumii 
materiale, trebuie să studiem legile sistemului digestiv. 
În al doilea rând, pentru a cunoaşte legile lumii 
spiritului, trebuie să studiem legile sistemului 
respirator. În al treilea rând, ca să cunoaştem legile 
lumii divine, trebuie să studiem legile creierului. 

Stomacul are milioane de celule care lucrează în 
mod extrem de precis şi în armonie. Substanța 
alimentară, chiar cea mai mică, este distribuită în toate 
locurile corpului ca să-l hrănească. Dacă ar trebui să 
plătim o centimă fiecărei celule pentru munca ei, care ar 
fi suma totală? Şi, dacă ar trebui să plătim 1,10 sau 100 
de leva fiecăreia, ar putea omul să plătească o astfel de 
sumă? Suntem în stare să plătim pentru munca acestor 
celule? Nu. Ele lucrează gratuit. 

În lumea fizică ar fi la fel când starea divină ar fi 
instaurată pe pământ. 

Toți oamenii vor lucra la unison ca aceste milioane 
de celule, iar lumea întreagă va trăi în armonie. 

De la sistemul digestiv totul este trimis în sistemul 
respirator. Şi, din acesta, totul este trimis în creier, apoi 
în tot corpul. 

În viitor aceste trei sisteme vor servi ca model pentru 
legile sociale. 

Orice treabă pe care o faceți trebuie să fie în relație 
cu lumea fizică, lumea spiritului şi lumea divină. O 


muncă, oricare, nu trebuie să fie pur fizică, ci în acelaşi 
timp spirituală şi divină. 


ÎMPREUNĂ-LUCRĂTORI CU DUMNEZEU 


La început mama îl slujeşte pe copil şi, după ce el s- 
a făcut mare, trebuie să-şi ajute mama. Când un om 
vrea să-şi are ogorul, aşteaptă ca ogorul să vină la el? 
Nu, omul se duce la ogor. Când un om vrea să ia apă de 
la izvor, aşteaptă să vină izvorul la el? Nu, el se duce la 
izvor. 

Nu trebuie deci să aşteptăm ca Dumnezeu să facă 
totul, trebuie să lucrăm şi noi. 

Pentru om, singurul mod de a trăi este să-l 
slujească pe Dumnezeu. Vrem să-l slujim pe Dumnezeu, 
pentru că toți am primit de la el. Am avut, de secole, 
încrederea lui. Ne-a dăruit toate binefacerile sale. Dar, 
dacă nu vrem să-l slujim, unde e noblețea noastră? 

Când zic că trebuie să îndeplinim voia Domnului, 
înțeleg că ni s-a încredinţat postul de casieri ai băncii 
divine ca să-i slujim pe ceilalți. Pentru că tot ce avem 
este de la Dumnezeu. 

Am venit aici, pe pământ, ca să vedem ce a făcut 
Dumnezeu, ca să intrăm în contact cu el şi să facem 
ceva pentru el. Un verset din Evanghelie spune: „Suntem 
împreună-lucrători cu Dumnezeu” (Corinteni 3,9 (n.tr.)). 
Lucrând pentru Dumnezeu, luaţi parte la munca lui. 
Atunci se realizează tot ce doreşte sufletul omenesc. Dar 
să nu doriţi să realizați totul dintr-odată, să nu doriți ca 
toate florile să se deschidă în acelaşi timp. 

Slujirea lui Dumnezeu - marea cauză primordială - 
este sensul vieţii. Este sarcina voastră, este lucrul cel 
mai mare! Cel care îl slujeşte pe Dumnezeu trebuie să fie 
cel mai bun, cel mai învăţat, cel mai puternic. 


El va fi supus la încercări ca să se vadă dacă e 
pregătit să slujească. 

Omul trebuie să fie interesat de tot ce e viu, de toate 
manifestările divinului. 

În slujirea lui Dumnezeu constă demnitatea ființei 
omeneşti. Dumnezeu dăruieşte puteri şi cunoştinţe celor 
care îl iubesc şi sunt gata să facă totul pentru El. Câte 
persoane sunt gata să urce pe rug pentru învăţătura 
Lui? 

Slujirea lui Dumnezeu nu se face prin constrângerea 
legii, cu forța, ci de bunăvoie, dezinteresat. Trebuie să-L 
slujesc pe Dumnezeu nu pentru salariu, nici ca să 
primesc elogii. 

Când Dumnezeu vă încredințează o lucrare, 
renunțați la orice plăcere. După ce veți termina, vă veți 
odihni. Cuvintele lui Hristos „a renunţa la tine însuţi” 
înseamnă că trebuie să păstraţi în conştiinţă o singură 
imagine, a lui Dumnezeu. 

Atâta timp cât vă căutați propria slavă în lume, veţi 
avea cultura de acum. 

Cel care îşi caută propria slavă va fi sclavul 
condiţiilor. Cel care caută slava lui Dumnezeu va fi liber. 

Ce îi oferă bucurie izvorului? Faptul că toţi cei care 
vin la el pot să-şi potolească setea. Nu-l interesează dacă 
îi aduci sau nu elogii. Se bucură când îi bei apa. 

Ființa omenească promisese să realizeze ideile 
divine, să îndeplinească voia divină când a ajuns pe 
pământ. Când îşi va ţine promisiunea, va deveni izvor cu 
apă cristalină. Va deveni o floare cu petalele deschise şi 
un copac încărcat de fructe bune şi coapte. 

Cum se va manifesta slujirea? Ceea ce faci fă pentru 
Dumnezeu. 


În asta constă slujirea lui Dumnezeu. Cel care 
slujeşte, cel care se sacrifică, este primul care are de 
câştigat. 

A ne manifesta iubirea înseamnă a-l sluji pe 
Dumnezeu. 

